qundao/data-zh-poetry huggingface dataset:
睡蝶
作者：谷宏
朝代：明

逐气随香何处寻，翩翩无力宿花心。不知狂客倾杯乐，只与庄生入梦深。叶底风微犹栩栩，花间日暖正沈沈。觉来粉翅初轻举，方听笙歌有妙音。
行经华阴
作者：谷宏
朝代：明
体裁：七言律诗

云开太华倚三峰，积翠遥连渭水东。远塞雁声寒雨外，离宫草色暮烟中。秦关日落行人少，汉畤天阴古戍空。寂寂武皇巡幸处，祠前木叶起秋风。
行经华阴
作者：谷宏
朝代：明

云开太华倚三峰，积翠遥连渭水东。远塞雁声寒雨外，离宫草色暮烟中。秦关日落行人少，汉畴天阴古戍空。寂寂武皇巡幸处，祠前木叶起秋风。
行经华阴
作者：谷宏
朝代：明

云开太华倚三峰，积翠遥连渭水东。
远塞雁声寒雨外，离宫草色莫烟中。
秦关日落行人少，汉畴天阴古戍空。
寂寂武皇巡幸处，祠前木叶起秋风。
霜花
作者：谷宏
朝代：明

皎皎流辉灿玉英，九天繁露似凝成。方疑赵璧明还洁，若比骊珠色更清。隋苑琼花无瑩彩，唐宫玉蕊少光明。化工若使应长在，宛洛芳春第一名。
霜花
作者：谷宏
朝代：明
体裁：七言律诗

皎皎流辉灿玉英，九天繁露似凝成。方疑赵璧明还洁，若比骊珠色更清。隋苑琼花无莹彩，唐宫玉蕊少光明。化工若使应长在，宛洛芳春第一名。
霞绮
作者：谷宏
朝代：明

晴天吐彩散英英，佳气光辉照赤城。晓起忽随孤鹜去，晚来仍逐片云行。烨如蜀锦荣还灿，皎若炉丹色更明。欲起高楼频眺望，悠然餐罢可长生。
飞燕
作者：谷宏
朝代：明

曾向乌衣国里来，暖风先到柏梁台。翱翔画阁朱扉敞，下上华堂翠箔开。倏见秋容何处去，忽逢春色又飞回。昔年王谢门墙尽，惟有荒台长翠苔。
寒食郊行
作者：谷氏
朝代：明

郊原极目影苍苍，二月和风拂野塘。虾菜船归争市闹，鸡豚社起赛神忙。墙低柳叶偷双眼，巷曲桃花露半妆。荒冢累累无姓氏，断魂荒草夕阳黄。
梦听司马长卿鼓琴
作者：谷氏
朝代：明

梦中形影自沉沉，恍到临邛秋已深。不见文君仍卖酒，但看司马独弹琴。千金曾作当年赋，一曲犹存此日心。月落乌啼天欲曙，教人空忆白头吟。
菜花
作者：谷氏
朝代：明

簇簇花开麦陇西，遥看黄绢晒鹅溪。饶他不惜金铺地，未买诗人一品题。
过花田偶赋
作者：谷氏
朝代：明

美人重忆粤江前，草色虫声思暗然。玉匣已凋宫井冷，土墙仍在野狐眠。一尊浊酒愁中醉，几曲清歌梦里传。最惜芳魂千载后，姓名依旧在花田。
寄远
作者：谷淮
朝代：明

琼花台上雨初收，黄歇山前水急流。莫道别来乡国异，南江愁是北江愁。
病中
作者：谷淮
朝代：明

一贫成病竟年年，愁入苍茫岁暮天。客至拥衾聊起坐，冷风吹雨湿床前。
同杨都督登医无闾
作者：谷继宗
朝代：明

海门日出上无闾，疑是骊龙抱夜珠。万里太行天堑角，千年辽左北门枢。猩红岭外稀来雁，鸭绿江头有巨鱼。锁钥只今凭卫霍，朵颜密迩费踟蹰。
一月一日病中口号
作者：贝琼
朝代：明

新年犹苦病相侵，白发无持自满簪。
五柳先生莲社约，四明狂客镜湖心。
满城风雨花时过，曲水东西草色深。
明日两峰茅屋下，故人持酒一开襟。
一鹤道人回殳山未遂盍簪先以寄之
作者：贝琼
朝代：明
体裁：七言律诗

三日不见已为疏，别来忽复一秋馀。槜李城边又回雁，桃花水生初上鱼。可无薄酒试留客，定有新诗能起予。绛蜡双葩连夜结，即听凫舄到阶除。
丁一鹤以疾止酒诗以诮之
作者：贝琼
朝代：明
体裁：古风

一鹤先生老耽酒，夜饮一石朝五斗。春来连月醉如泥，窥户欣无太常妇。杜康昨者忽为厉，鹦鹉不荐谈天口。结交昔在王侯间，折节应羞儿女后。地经槜李却垂泪，日落君山独回首。浪说北游年少时，结束正似幽并儿。朔风破肉雪埋胫，桃花骏马如星驰。天街下马意气盛，胡女起问郎君谁。凉州葡萄不论价，龟兹觱栗当筵吹。安知反覆一秋梦，白发渐满红颜衰。吴王宫中走麋鹿，真娘墓下号狐狸。出门两足苦无力，强与老儒时赋诗。君不见人间万事随流水，别有乾坤醉乡里。不如与君更挟两鸱夷，李白陶潜共生死。
丁一鹤以疾止酒诗以诮之
作者：贝琼
朝代：明

之一鹤先生老耽酒，夜饮一石朝五斗。
春来连月醉如泥，窥户欣无太常妇。
杜康昨者忽为厉，鹦鹉不荐谈天口。
结交昔在王侯间，折节应羞儿女后。
地经槜李却垂泪，日落君山独回首。
浪说北游年少时，结束正似幽并儿。
朔风破肉雪埋胫，桃花骏马如星驰。
天街下马意气盛，胡女起问郎君谁。
凉州葡萄不论价，龟兹觱栗当筵吹。
安知反覆一秋梦，白发渐满红颜衰。
吴王宫中走麋鹿，真娘墓下号狐狸。
出门两足苦无力，强与老儒时赋诗。
君不见人间万事随流水，别有乾坤醉乡里。
不如与君更挟两鸱夷，李白陶潜共生死。
丁一鹤病愈见寄然且戒酒次韵荅之
作者：贝琼
朝代：明
体裁：七言律诗

千年辽海归来鹤，骨相依然玉雪清。康乐爱山元是癖，渊明断酒信非情。邻人问事时时过，野老知名处处迎。三月闭门才一出，南风万顷绿畴平。
丁一鹤诗
作者：贝琼
朝代：明
体裁：古风

大道日已芜，游谈纷琐琐。韩非不得死，商鞅终梯祸。伟哉高世士，结屋青山左。年来颇得道，已觉初心果。朝漱玉池津，夜存金鼎火。御气超六虚，万物真蜾裸。
丁未重午
作者：贝琼
朝代：明
体裁：古风

世乱无安宅，尽室久在路。山蜩始一鸣，海燕时双去。已叹朱户非，不见龙舟渡。采药讵能寿，酌酒聊自豫。四时倏相代，百岁同为寓。日长坐风檐，更读离骚赋。
丁未除夕
作者：贝琼
朝代：明
体裁：五言排律

东风来日本，北斗辟玄枵。坐并华榱荫，班违紫禁朝。清觞陶令节，明烛炳通宵。曲付蛾眉唱，香添鹊尾烧。俗传傩逐厉，事类博成枭。旧疾应全减，新欢且共要。压城云暗度，侵幔雨斜飘。红拆丛梅萼，青缄弱柳条。明朝还献岁，更颂玉盘椒。
丁未除夕
作者：贝琼
朝代：明

东风来日本，北斗辟玄枵。
坐并华榱荫，班违紫禁朝。
清觞陶令节，明烛炳通宵。
曲任蛾眉唱，香添鹊尾烧。
俗传傩逐厉，事类博成枭。
旧疾应全减，新欢且共要。
压城云暗度，侵幔雨斜飘。
红拆丛梅萼，青缄弱柳条。
明朝还献岁，更颂玉盘椒。
七夕
作者：贝琼
朝代：明
体裁：七言律诗

沧江雨歇暑渐微，银床一叶迎秋飞。牵牛相对织女出，明月不照征夫归。寸心耿耿只自苦，双鬓萧萧今更稀。仰候神光向中夜，秋萤暗度鸳鸯机。
三月五日饮于性天所有紫牡丹一本三花不意池馆丘墟之后复见于此为赋
作者：贝琼
朝代：明
体裁：七言律诗

名花新剖麝囊开，与客花时踏雨来。越土一枝分阆苑，春风三朵出瑶台。朝云重压珊瑚树，宿露低倾玛瑙杯。重忆当时歌舞处，五侯池馆锦千堆。
三月廿五日夜口号
作者：贝琼
朝代：明
体裁：七言绝句

破月五更飞上天，北林鸟啼惊客眠。劳生扰扰亦何事，溪女溪童相荡船。
三月晦日
作者：贝琼
朝代：明
体裁：七言律诗

王师未下姑苏台，客子野次独徘徊。城南酒徒不复见，院里桃花空乱开。儿女新年俱已长，弟兄何日却同回。故人重里寄书至，相约山中拂紫苔。
三月晦日
作者：贝琼
朝代：明
体裁：五言律诗

野树残花落，风荷小叶开。夜游须秉烛，春在更持杯。屡阅云霞变，成惊日月催。江山莫淹滞，准拟赋归来。
丙午七夕
作者：贝琼
朝代：明

生寡糜禄情，不复就羁绁。曝衣记蚤秋，置酒陶嘉节。曲无二八舞，味荐水羞洁。轻纨怯迅飙，明烛欺初月。林鸟戾且飞，玄蝉凄更咽。主宾聊晤语，儿女空感别。耿耿候双星，漏终河汉没。芳燕乐清夜，浩歌悲暮年。故国山河迥，殊方斥堠连。友于成契阔，宾客暂周旋。念旷情易洽，怀归思更绵。列星稀未出，金波澹始弦。落烬秉残蜡，繁吹起终筵。后会复经岁，举爵共无眠。
丙午七夕·其一
作者：贝琼
朝代：明
体裁：古风

生寡糜禄情，不复就羁绁。曝衣记蚤秋，置酒陶嘉节。曲无二八舞，味荐水羞洁。轻纨怯迅飙，明烛欺初月。林鸟戾且飞，玄蝉凄更咽。主宾聊晤语，儿女空感别。耿耿候双星，漏终河汉没。
丙午七夕·其二
作者：贝琼
朝代：明
体裁：古风

芳燕乐清夜，浩歌悲暮年。故国山河迥，殊方斥堠连。友于成契阔，宾客暂周旋。念旷情易洽，怀归思更绵。列星稀未出，金波澹始弦。落烬秉残蜡，繁吹起终筵。后会复经岁，举爵共无眠。
丙午冬十一月辟乱亭林明年春馆于扬溪邵筼谷氏四月一日乡兵复大起合境之人鸟惊麇窜不知所届余亦去而从之既定而返因写怀云
作者：贝琼
朝代：明
体裁：古风

茫茫新战场，白草迷四顾。烽火连石门，我归亦无路。穷鱼久在辙，惊鹊空绕树。故园今何如，犹思读书处。近闻遭杀戮，岂复有亲故。安得附晨风，从之西南去。
丙辰元日时在凤阳赵穆仲方文敏王继远枉骑相过
作者：贝琼
朝代：明
体裁：七言律诗

今年元日汉钟离，著处箫鼓太平时。老夫畏酒复多病，好客到门能说诗。春前春后雪才见，水北水南花更迟。却忆华堂高会处，玉盘纤手送青丝。
丙辰立春日大雪二十韵在凤阳作
作者：贝琼
朝代：明
体裁：五言排律

正月淮南雪，空花五叶纤。随风成唾王，平地出形盐。重拆鸳鸯瓦，轻穿翡翠帘。色迷云外鹤，光掩月中蟾。河水冰犹合，昆冈火复炎。方圆如有道，先后亦无嫌。岁旱今方剧，春寒更觉添。夜深声淅沥，天近气清严。鲛女愁停杼，鸡人误报签。一时延胜赏，万里入遐瞻。路失羊肠曲，山呈马耳尖。炊烟空近市，急溜断虚檐。林鹊饥争啄，川鱼畏却潜。往来听杖屦，歌舞起闾阎。研冻诗重赋，瓶存酒试拈。节高贫士卧，时信老农占。独树危能立，枯黄润总沾。宫妆梅粲粲，野秀麦蔪蔪。白首歌谁和，朱门味可兼。谩思全帐客，痛饮正厌厌。
东村漫兴
作者：贝琼
朝代：明

溪上秋风老拒霜，居人星散似淮乡。谁家十五琵琶女，就客能弹陌上桑。八月雨多新水生，村南村北断车声。老夫不识市朝变，但与野人歌太平。
东村漫兴·其一
作者：贝琼
朝代：明
体裁：七言绝句

溪上秋风老拒霜，居人星散似淮乡。谁家十五琵琶女，就客能弹陌上桑。
东村漫兴·其二
作者：贝琼
朝代：明
体裁：七言绝句

八月雨多新水生，村南村北断车声。老夫不识市朝变，但与野人歌太平。
两河兵兴京师乏食民部尚书曹公德基出使三吴因纪其事
作者：贝琼
朝代：明
体裁：古风

东南寔天府，岁漕三百万。龙城积红腐，虎士班白粲。焉知十五年，不解戎马乱。采稆以为食，屯集成背叛。至今两河地，僵尸作京观。诸侯土贡绝，君忧切宵旱。尚书出宣旨，跋涉非所惮。国无九年蓄，志士常切叹。空山独病卧，无书托飞翰。中宵望使星，迢迢阻河汉。
中秋
作者：贝琼
朝代：明
体裁：七言律诗

中秋甲子无风雨，吹笛星桥意最关。七宝已修天上月，三神不隔海中山。故人此夜知何处，狂客经年且未还。小队羽衣新按曲，广寒宫阙梦魂閒。
中秋试院和马新仲一首是夜无月
作者：贝琼
朝代：明
体裁：七言律诗

花落铜盘蜡炬残，风帘读卷未能安。地分瓯越秋多雨，人在蓬莱夜更寒。敬礼每烦陈俎豆，清谈仍喜接衣冠。独无仙客知微术，天柱峰头借月看。
临川饶孟持所居西轩有先大父所植杏一株今百年矣幸不剪于兵火因筑亭于旁名杏庭云宋景濂作赋予赋诗
作者：贝琼
朝代：明
体裁：古风

结构非壮丽，可以乐晨昏。仰荫百年树，深蟠千岁根。粲粲朱葩敷，离离青子繁。秀出风烟表，润含雨露痕。戎马方纵横，境内悉崩奔。桃李摧为薪，荆棘翳高门。荣华谅难恃，尚见文献存。未拟匡山田，讵论曲江园。读书弦素琴，命客置芳尊。永言益封植，祖德慎无谖。
临平道中
作者：贝琼
朝代：明
体裁：七言律诗

三月六日好天气，临平湖上酒舡开。青山如凿自高下，白云不收时去来。道上看花多踯躅，林间伐木到杨梅。如何也趁西风燕，远过钱塘又一回。
临平道中
作者：贝琼
朝代：明
体裁：诗

三月六日好天气，临平湖上酒船开。青山如凿自高下，白云不收时去来。道上看花多踯躅，林间伐木到杨梅。如何也趁西风燕，远过钱塘又一回。
临平道中
作者：贝琼
朝代：明

落日临平路，连山尽向南。水声黄鹤寺，云气白龙潭。丧乱今谁在，幽奇昔屡探。湖边楼阁废，高柳与天参。西施采莲处，所历已皆非。雁度轻阴去，人冲暝色归。甲兵随地满，烟火隔林微。赖有杯中物，愁来为尔挥。
临平道中·其一
作者：贝琼
朝代：明
体裁：五言律诗

落日临平路，连山尽向南。水声黄鹤寺，云气白龙潭。丧乱今谁在，幽奇昔屡探。湖边楼阁废，高柳与天参。
临平道中·其二
作者：贝琼
朝代：明
体裁：五言律诗

西施采莲处，所历已皆非。雁度轻阴去，人冲暝色归。甲兵随地满，烟火隔林微。赖有杯中物，愁来为尔挥。
丹阳得风
作者：贝琼
朝代：明
体裁：七言绝句

出门平地即羊肠，白戾应添镜里霜。今日天风亦怜我，尽情相送过丹阳。
久客始归寓井西旧宅述怀
作者：贝琼
朝代：明
体裁：古风

在路日思归，已倦风水艰。前经石门店，喜见西南山。忆我初去乡，忽忽三十年。儿童尽成老，此邻无复存。阡陌迷东西，甲第空毁垣。秋风落古木，方池荣夏莲。倏忽惊世换，岂独遇神仙。萧萧井西宅，白昼唯高眠。所欣无维执，贫贱何足叹。
乌龙井
作者：贝琼
朝代：明
体裁：古风

曾饮乌龙泉，为爱乌龙井。不辞登降劳，迢迢越南岭。石散驼马群，树结龙蛇瘿。遂坐泉上亭，聊以观我影。岁久科斗灭，朝塞辘轳静。徘徊不忍去，胜处心已领。有约待春深，携客来煮茗。
乙巳除夕
作者：贝琼
朝代：明
体裁：古风

春风何处来，庭草忽已碧。不惜流年驰，感此千里客。管葛树功名，孔颜丰道德。低回违宿愿，览镜双鬓白。高堂夜张筵，新酒行琥珀。得失谁与论，浩歌永今夕。
九日游鹰窠山
作者：贝琼
朝代：明
体裁：古风

忽忽已九日，出门净无泥。地偏寔斗绝，有山如会稽。宾客后杂遝，仆夫各有携。天风海上来，我马骄且嘶。坡陀出险径，窈窕遵回溪。前登郯家岭，始觉华盖低。作者四五人，更托千层栖。日午扣其户，不愁苍耳迷。欲俛栖鹘巢，上陵万丈梯。岂但畏猛虎，彷佛闻天鸡。共燕修竹林，落日犹在西。相看且一笑，四郊多鼓鼙。
九月望日钱塘玛瑙寺僧照觉原过幽湖读书所出示诗数篇因其别也走笔赋诗一首为赠且有紫微山之约云
作者：贝琼
朝代：明
体裁：七言律诗

野老读书溪水南，浑如杜甫百花潭。安得仙人来七七，且从禅客语三三。山多秋雨都荒菊，树著新霜未熟柑。更约葛洪丹井上，好诗连夜为君谈。
书事二十韵
作者：贝琼
朝代：明
体裁：五言排律

父老歌延祐，君臣忆至元。清光回日月，喜气入乾坤。不意经沦丧，相图事并吞。橐驼空大漠，骐骥死中原。浪信传三捷，深忧病七奔。关中防豕哭，河内且蜂屯。流血今千里，伤心远五门。羽衣悲弟子，宝玦泣王孙。管葛真难致，孙吴莫易论。如何轻大业，俱是窃殊恩。近报中台坼，遥瞻北极尊。狐狸号白昼，魑魅啸黄昏。贡赋时时急，征徭处处繁。故园荒草径，何处觅桃源。野外朱旗闪，城头画角喧。飘零从老去，局促偶生存。醉忆刘琨舞，狂兴阮籍言。登临空洒泪，去住总销魂。水国秋鸿落，霜林夜鹊翻。相知共南北，不得问寒温。
二月一日病中口号
作者：贝琼
朝代：明
体裁：七言律诗

新年尤苦病相侵，白发无持自满簪。五柳先生莲社约，四明狂客镜湖心。满城风雨花时过，曲水东西草色深。明日两峰茅屋下，故人持酒一开襟。
二月五日燕夏士文漪澜堂与者鲁道原马文壁冯困如赋诗一首歌者张宝童不至故及之
作者：贝琼
朝代：明
体裁：七言律诗

漪澜堂上又东风，报荅春光酒未空。海鸟一双鹏尾白，山花千朵鹤头红。水边列坐皆词客，天上清歌少玉童。不省日斜谁倒载，从教拍手笑山公。
二月十三日初度
作者：贝琼
朝代：明
体裁：五言律诗

知非吾已晚，白首尚他乡。不入广文馆，宁要太守章。宽忧应有物，却老信无方。谩忆儿童岁，斑衣父母傍。
二月十六日雨中遣兴
作者：贝琼
朝代：明
体裁：七言律诗

城头落日啼乳鸦，城中烟火冷千家。断云漠漠夜还合，急雨纷纷风更斜。世乱不归空洒泪，春深何处独看花。白龙堆前水二尺，明日泛舟携紫霞。
云中烈妇行
作者：贝琼
朝代：明
体裁：古风

出门何匆匆，姑行妇及从。萧条百里外，但见旌旗红。东家破柱索珠玉，西家夫死无人哭。凤皇中道忽相失，豺虎满城谁敢触。仰天天高，局地无泉。白刃如雪，马屯塞川。乍可玉碎，宁能瓦全。旁人还共悲，妾死犹生年。云中之英，雪峰万仞同崭然。
云卧
作者：贝琼
朝代：明
体裁：五言律诗

谢传东山下，白云窗户幽。身如蝉蜕解，梦挟凤车游。石润初收雨，衣寒已怯秋。无心信舒卷，天地日悠悠。
云间见李克敏将归吴陵作诗为别
作者：贝琼
朝代：明
体裁：七言律诗

与子西东二十霜，尚思年少醉钱唐。人间日月如行客，马首山川忽异方。历历早莺初变语，翩翩归雁未成行。明朝陌上重分袂，更尽吴姬酒一觞。
五月三日登阁东望青溪白莲粲然如雪倚久之为赋
作者：贝琼
朝代：明
体裁：七言律诗

地清无暑即蓬莱，高阁披襟亦快哉。楚树日沉风北起，钟山云合雨东来。枇杷子熟三时过，菡萏花高一色开。今夜夜凉无限思，吹箫人在凤皇台。
五月十一日过璜溪访马文璧时同门吕德厚具酒相邀犹雨夜归明日文璧有诗见寄用韵荅之
作者：贝琼
朝代：明
体裁：七言律诗

因君怀抱未能开，白鹤矶头一棹来。江黑坐看飞雨至，酒酣催趁落潮回。故人有约金重过，野老无机不用猜。明日山瓶犹未竭，当筵更掷左慈杯。
五月十六夜独坐
作者：贝琼
朝代：明
体裁：五言律诗

大野喧豺虎，深林集羽毛。天空云气尽，夜久月轮高。士卒悲秦戍，儿童唱董逃。此时空感慨，漂泊叹吾曹。
京口王节妇歌
作者：贝琼
朝代：明
体裁：古风

大江如带从左来，金山焦山碧崔嵬。风吹杨卷度江去，妾心如山不可回。忆昔移所天，岂独甘守节。两草方缠绵，那知中道诀。玉琴不奏双鸳鸯，玉箫不吹双凤皇。纺绩给朝暮，蛾眉忽成霜。蟏蛸网素壁，燕子归空梁。生乖同室处，死期同穴藏。郁郁山头树，已见参天长。白璧须恶玷，白丝须恶染。边声乱胡笳，万古悲蔡琰。
京师雨夜一首呈宋景濂学士王子充侍制兼主事
作者：贝琼
朝代：明
体裁：七言律诗

昨夜归心已到吴，秋风相趣理荒芜。蓬蒿一亩扬雄宅，桑柘千家范蠡湖。但觅丹砂扶老病，那能白发事驰驱。题诗为谢京华客，秦驻山头一腐儒。
亭林漫兴
作者：贝琼
朝代：明

野王读书处，一曲锁风烟。客记萧梁日，僧谈石晋年。黄金曾布地，沧海复成田。遗构丹青落，回头一惘然。绕屋尽流水，通人无石桥。地偏冬不雪，江阔夜还潮。但喜逢迎简，宁辞跋涉遥。丛篁与古木，风雨更萧萧。每过高僧话，应宽过客情。诗成天藻丽，酒泻雪香清。文度推英俊，元方辱弟兄。何知漂泊际，怀抱一时倾。又出亭林道，楼台尚自疑。无边春草色，不定野灵姿。未就庞公隐，空怀惠远期。飘飘何所适，重拟结茅茨。
亭林漫兴·其一
作者：贝琼
朝代：明
体裁：五言律诗

野王读书处，一曲锁风烟。客记萧梁日，僧谈石晋年。黄金曾布地，沧海复成田。遗构丹青落，回头一惘然。
亭林漫兴·其三
作者：贝琼
朝代：明
体裁：五言律诗

每过高僧话，应宽过客情。诗成天藻丽，酒泻雪香清。文度推英俊，元方辱弟兄。何知漂泊际，怀抱一时倾。
亭林漫兴·其二
作者：贝琼
朝代：明
体裁：五言律诗

绕屋尽流水，通人无石桥。地偏冬不雪，江阔夜还潮。但喜逢迎简，宁辞跋涉遥。丛篁与古木，风雨更萧萧。
亭林漫兴·其四
作者：贝琼
朝代：明
体裁：五言律诗

又出亭林道，楼台尚自疑。无边春草色，不定野灵姿。未就庞公隐，空怀惠远期。飘飘何所适，重拟结茅茨。
人日
作者：贝琼
朝代：明
体裁：五言律诗

卜宅邻杨子，登楼拟仲宣。客星犹海上，人日且尊前。谷鸟晴偏乐，林花暖欲然。浩歌醒复醉，何用惜中年。
以韵邵筼谷千山夜泊
作者：贝琼
朝代：明
体裁：五言律诗

一水疑无路，才通艓子舟。连山分秀色，绝境散穷愁。行与月相逐，卧看天倒流。野人应不识，林鸟自相求。
仲冬秋泾客舍
作者：贝琼
朝代：明
体裁：古风

水涸天始寒，爽气薄絺绤。空林无荣木，斥卤草俱白。纷纷各有营，驱马不得息。嗟予亦何者，惨惨长路侧。饥寒恒累仄，岂不厌所历。北风来广漠，徒御皆少色。踟蹰但回顾，白日忽西匿。山川莽悠悠，沿洄良未极。索群中野兽，逐侣南去翼。谁能独无情，归哉山中宅。
倪云林小景
作者：贝琼
朝代：明
体裁：七言绝句

云林笔力如王宰，剪断吴淞水半江。更须著我扁舟坐，闲看飞来白鸟双。
元夕
作者：贝琼
朝代：明
体裁：诗

夜醉城南酒百缸，春来端使客愁降。障开云母东西一，灯射琉璃日月双。铁笛仙人传丽藻，金钗小妾度新腔。归来误作三山梦，月色如冰白满江。
元夕次韵铁崖杨先生
作者：贝琼
朝代：明
体裁：七言律诗

元戎出号初鸣铎，狂客忘归更赋诗。貔虎千屯防要地，鱼龙百戏梦清时。月临粉蝶南楼静，天接沧江北斗垂。可得夜游重秉烛，佳人双唱玉交枝。
六月三日泛舟
作者：贝琼
朝代：明
体裁：七言律诗

六月三日好天气，清江转柁雨晴初。树头云敛出红日，石脚水生跳白鱼。何处老翁还独钓，可怜游子未安居。野王堆前三女窦，得意唱歌随所如。
六月二日至临淮夜宿方丈敏东轩
作者：贝琼
朝代：明
体裁：古风

北斗分四时，怕星自昏晓。如何百年客，贵贱俱扰扰。酒酣虚室卧，雨绝四山悄。道冥天地广，身在风露表。六合一何大，毫芒未为小。宅神惟寂莫，适意忘缠绕。朱丝竟谁赏，白发今已少。永期江湖居，相亲有鱼鸟。
六月十五日夜坐明德堂
作者：贝琼
朝代：明
体裁：古风

大火直初昏，回飙荐微爽。行遵曲池静，坐荫华构敞。天高积阴散，水明圆魄上。翩翩去鸟迅，唧唧砌虫响。胡为京国滞，屡乖林壑赏。吴中有莼鲈，吾当理归鞅。
兰
作者：贝琼
朝代：明
体裁：古风

丛兰何青青，罗生满中泽。阿那风叶翻，葳蕤露房柝。芳洁终自持，光荣谅谅饰。勿为时所化，岁晚同荆棘。
再用韵答古道
作者：贝琼
朝代：明
体裁：七言律诗

宫殿如波涌两山，上方不与世相关。望穷弱水三神外，梦在匡庐五老间。茶烹土锉旗枪碧，酒泻银瓶琥珀殷。闻有仙人葛洪井，丹砂乞我驻红颜。
冬夜
作者：贝琼
朝代：明

月斜窗户白，不寝夜何长。避乱多空室，偷生且异方。安巢无燕雀，竞肉有豺狼。脉脉如葵藿，倾心待太阳。岁月悲游子，风尘老腐儒。兵交连北冀，客隐向东吴。草白秦皇道，天清陆瑁湖。昔时游乐处，抚事一长吁。水阔三江地，山空十月时。寒花禁露变，独树爱风攲。老大将何事，漂沦幸托兹。不忘忧国意，展转复成诗。
冬夜·其一
作者：贝琼
朝代：明
体裁：五言律诗

月斜窗户白，不寝夜何长。避乱多空室，偷生且异方。安巢无燕雀，竞肉有豺狼。脉脉如葵藿，倾心待太阳。
冬夜·其三
作者：贝琼
朝代：明
体裁：五言律诗

水阔三江地，山空十月时。寒花禁露变，独树爱风攲。老大将何事，漂沦幸托兹。不忘忧国意，展转复成诗。
冬夜·其二
作者：贝琼
朝代：明
体裁：五言律诗

岁月悲游子，风尘老腐儒。兵交连北冀，客隐向东吴。草白秦皇道，天清陆瑁湖。昔时游乐处，抚事一长吁。
冬夜（三首）
作者：贝琼
朝代：明

岁月悲游子，风尘老腐儒。
兵交连北冀，客隐向东吴。
草白秦皇道，天清陆瑁湖。
昔时游乐处，抚事一长吁。¤
冬日漫兴
作者：贝琼
朝代：明
体裁：七言律诗

大阴十日犹未解，腊月荆扬气候偏。雨合树声来夜半，风催花信立春前。酒徒已老今何处，狂客不归殊可怜。山茶一株欲烂熳，百壶留我醉新年。
凌霄花
作者：贝琼
朝代：明
体裁：古风

木椿何亭亭，相传五百载。陵苕亦扬芳，灼芍藉光彩。感彼径寸苗，附此千尺乔。同心无异族，假翼在崇朝。朱茔耀白日，翠蕤牵清飙。缠绵欣有托，淖汋静无妖。坐愁节序易，颜色易俱凋。
凤皇台
作者：贝琼
朝代：明
体裁：七言律诗

凤皇一举用八极，金陵犹有凤皇台。万年龙虎自蟠踞，此日凤皇须复来。陇西太白已无迹，江左夷吾真有才。登高送客多古意，长歌慷慨共持杯。
凤皇台怀古
作者：贝琼
朝代：明
体裁：古风

凤皇台前山色古，凤皇已去今平土。雕梦绣柱非昔时，月白连营宿貔虎。登高四顾何壮哉，金陵形胜自天开。酒星不见李太白，何人与倾三百杯。拒霜卷红秋草绿，尚想英雄起相逐。山河万古一金瓯，宫殿中天开玉烛。元嘉之事安足谈，琅琊法尧终可惭。葱葱佳气今复见，黄旗紫盖天东南。当垆小姬字桃叶，笑我重来发如雪。相逢莫惜千金裘，五夜喙箫醉明月。
凤皇山歌
作者：贝琼
朝代：明
体裁：古风

大城周回三百雉，紫微阁对吴山起。天目西来为凤皇，苍然不过钱唐水。玉辇金舆北去赊，行人折尽上阳花。杜鹃夜叫葛洪井，燕子春归苏小家。燕归不识更新主，王气凄凉作风雨。城南杨柳郁金黄，一束纤腰为谁舞。
凤阳晚春
作者：贝琼
朝代：明
体裁：七言律诗

愁闻杜宇还催客，老向钟离又过春。洞隔水帘迷绝境，山名云母忆仙人。牛羊自放空村晚，燕雀交飞甲第新。载酒看花同一适，百年胡蝶梦中身。
出塞曲
作者：贝琼
朝代：明
体裁：古风

七星昱昱大将旗，猛士百万皆熊罴。迢迢远出雁门塞，汉虏相见还相持。军中无粮杀牛马，夜得降人知众寡。天山月黑潜度兵，飞箭著人如雨下。捷书明日报甘泉，死者白骨归何年。春风草绿秋风白，魂魄为君长守边。五岳为城海为堑，天下人当亲弓剑。
出璜溪
作者：贝琼
朝代：明
体裁：古风

白首事章句，不登金马门。空名苦为累，遂枉三聘烦。一瓢虽屡空，五鼎非所存。愿偕田父游，卜宅溪南村。霜寒收杮栗，日暮收鸡豚。去矣从本性，得与巢许论。
出都门一首寄张孟兼主事
作者：贝琼
朝代：明
体裁：古风

日落宿都门，鸡鸣发淳化。城南夜来雨，连山色如赭。青松夹高岗，烟火通旅舍。到家须十日，畬田熟秋稼。如何山巨源，未知嵇叔夜。野鹤终去人，疲牛岂胜驾。寄书谢所亲，吾今老林下。
分教中都
作者：贝琼
朝代：明
体裁：七言律诗

中都学舍今百区，声教远及万方初。新罗百济亦遣子，期门羽林皆读书。一时复见制作盛，四境已安攻战馀。老夫窃禄愧无补，惟解区区校鲁鱼。
分题送友得忠孝庙
作者：贝琼
朝代：明
体裁：古风

丈夫死殉国，于道讵非宜。烈烈卞侍中，忍顾王室危。枭獍敢为逆，我师焉可支。跃马婴其锋，以肉充虎饥。苦战既不旋，有子亦从之。精忠贯日月，未惭马革尸。至今石头下，尚使行人悲。郁郁冶城山，秋风吹古祠。送客远相过，慷慨伤我怀。当时诸老臣，清谈竟何为。酌酒酹英魂，忠孝以为规。
初冬
作者：贝琼
朝代：明
体裁：古风

一气变昏旦，洞房风露凄。田禽亦已化，秋兰同蒺藜。为客久成老，怀人殊未夷。惨惨白日暮，迢迢归路迷。世衰不获骋，天远何由稽。永思读书台，言采山中荑。
初冬口号
作者：贝琼
朝代：明
体裁：七言律诗

朝来吉语解离忧，四海销兵战伐休。地辟尧封皆内属，江通禹凿已安流。复见老生谈俎豆，遂闻壮士脱兜鍪。种瓜好觅青门地，我亦为园学故侯。
初夏郊居二首
作者：贝琼
朝代：明

强学不知老，索居恒鲜欢。誓将从余好，山河阻且绵。凄凄风雨交，四月秋浦寒。夕寝不能旦，日高犹未餐。念之安所尤，通塞固有偏。庶无外患及，力稼或逢年。仲夏桑扈鸣，气清天愈高。新田己当治，南风翼良苗。田翁起相戒，庶务东作劳。丰年谅可必，勿为蔓草交。嗟余失路久，竟负伊人招。屡空亦宜然，何日耕东皋。
初夏郊居二首·其一
作者：贝琼
朝代：明
体裁：古风

强学不知老，索居恒鲜欢。誓将从余好，山河阻且绵。凄凄风雨交，四月秋浦寒。夕寝不能旦，日高犹未餐。念之安所尤，通塞固有偏。庶无外患及，力稼或逢年。
初夏郊居二首·其二
作者：贝琼
朝代：明
体裁：古风

仲夏桑扈鸣，气清天愈高。新田己当治，南风翼良苗。田翁起相戒，庶务东作劳。丰年谅可必，勿为蔓草交。嗟余失路久，竟负伊人招。屡空亦宜然，何日耕东皋。
别候春燕
作者：贝琼
朝代：明
体裁：七言绝句

莲子有心元自苦，杨花无蒂若为生。锦机织字难成匹，玉局弹棋恨不平。
别吕德常
作者：贝琼
朝代：明
体裁：七言律诗

黄鹤仙人道德尊，少年曾记及龙门。王山照座联兄弟，白发升堂识子孙。衰謉已知英气尽，激昂犹喜赏音存。不堪杜宇催归客，明日扁舟出海村。
别徐楚芳
作者：贝琼
朝代：明
体裁：七言绝句

别愁如佛割人肠，空洒西风泪万行。楚尾吴头各千里，相知从此不相忘。
剪韭轩
作者：贝琼
朝代：明
体裁：七言律诗

三韭行厨亦浪誇，傍人犹笑庾郎奢。春宵翠截山中叶，腊月黄分雪后芽。野饭犹能留上客，侯鲭岂复到贫家。盘中一箸青丝细，绝胜芜菁散作花。
十一月九日夜饮南山所用筼谷韵赋诗
作者：贝琼
朝代：明
体裁：五言律诗

水国潜鳞静，风林倦翼回。夜深云掩月，春远雪封梅。剪烛清谈久，藏钩急令催。山僧更多意，莫惜尽馀杯。
十一月廿三日夜集次韵卢廷举
作者：贝琼
朝代：明
体裁：七言律诗

河桥春向柳条归，买酒从教更典衣。倒海北风三日盛，著人南雪六花飞。铜盘烧蜡诗初就，羯鼓催觞令不违。身后空名亦何用，独怜张翰早知几。
十二月十六日雨雪至十九日大雪次韵陈仲谋
作者：贝琼
朝代：明
体裁：七言律诗

膝六春前试出奇，三吴人贺太平时。空山何处镵黄独，半夜无风雨白釐。梁苑一时宾客盛，蓝关千里逐臣悲。老夫坐看纵横落，醉拥鸢肩日赋诗。
十月三日过梧桐泾时官籍仆彦宅彦庞氏唐氏自经感而赋之
作者：贝琼
朝代：明
体裁：古风

天寒水清石齿齿，杏叶初黄豆花紫。舞榭歌台不见人，头白乌啼月明里。当时豪侠倾五侯，一荣一枯八十秋。绿珠亦解死金谷，草露作泪无时流。
十月廿九日过永昌寺访照觉原
作者：贝琼
朝代：明
体裁：七言绝句

幽湖水落夜初冰，湖上云山翠百层。一个小舟轻似叶，西寻玛瑙寺中僧。
十月既望凤皇山晚归
作者：贝琼
朝代：明
体裁：古风

村黑畏冲虎，且复归柴门。风林月未出，宿鸟争且喧。浮云忽断续，万丈飞金盆。湛湛天宇高，光气相吐吞。我行月还逐，是身亦无根。试求不死药，飞腾同久存。老妻有斗酒，洗盏当前轩。酌酒消我忧，万事俱忘言。
十月闻雷
作者：贝琼
朝代：明
体裁：七言律诗

天气初寒春尚赊，坎中夜半有鸣蛙。百年宇宙喧戎马，十月雷霆起蛰蛇。老柳黄垂霜后树，小桃红破雨中花。三公燮理非无术，愁听空江度鬼车。
十月闻雷
作者：贝琼
朝代：明

天气初寒春尚赊，坎中夜半有鸣蛙。
百年宇宙腥戎马，十月雷霆起蛰蛇。
老柳黄垂霜后树，小桃红破雨中花。
三公燮理非无术，愁听空江度鬼车。
即事
作者：贝琼
朝代：明
体裁：七言律诗

少海旌旗落照中，沙陀兵马雁门雄。朝宗久废诸侯礼，翊戴方尊节度功。今日岂宜求骑劫，当年应失倚全忠。丹书铁券存终始，万古山河带砺同。
发春试笔
作者：贝琼
朝代：明
体裁：七言律诗

宫花无意插乌巾，暂到金门遂乞身。不用天官书上第，已蒙学士唤山人。葛洪井畔应堪老，范蠡湖边又见春。重赋遂初惭造化，狂歌痛饮乐吾真。
古意三首
作者：贝琼
朝代：明

春风天上来，蒲城红与紫。如何朝暮间，飘落随流水。堂前两冬青，霜雪犹不死。向来三月时，谁言及桃李。对酒发长歌，歌长苦难续。浮云空自行，白日安可逐。黄河走东海，千里才一曲。奈何人之心，顷刻有翻覆。六国多好士，堂上各三千。所亲苟不慎，祸福怕相因。李园贼黄歇，冯驩复田文。种桃得秋实，蒺藜徒刺人。
古意三首·其一
作者：贝琼
朝代：明
体裁：古风

春风天上来，蒲城红与紫。如何朝暮间，飘落随流水。堂前两冬青，霜雪犹不死。向来三月时，谁言及桃李。
古意三首·其三
作者：贝琼
朝代：明
体裁：古风

六国多好士，堂上各三千。所亲苟不慎，祸福怕相因。李园贼黄歇，冯驩复田文。种桃得秋实，蒺藜徒刺人。
古意三首·其二
作者：贝琼
朝代：明
体裁：古风

对酒发长歌，歌长苦难续。浮云空自行，白日安可逐。黄河走东海，千里才一曲。奈何人之心，顷刻有翻覆。
名都篇
作者：贝琼
朝代：明
体裁：古风

赵魏天下枢，相从多贵游。起家至千石，结客倾五侯。光辉喧戚里，意气动神州。蹋鞠东城罢，张筵西第留。倒海为我饮，兼山为我羞。妙舞呈楚艳，清歌列齐优。共称齐三寿，惟愿乐千秋。福盈知所戒，宠极惧生尤。
听松楼
作者：贝琼
朝代：明
体裁：七言律诗

忽从何处闻萧瑟，楼外长松一万栽。隔屋啸歌声自和，满山风雨梦初回。华阳真逸元同趣，太白仙人信有才。贵客焉能辨天籁，哀丝豪竹送莲杯。
吴山人诗
作者：贝琼
朝代：明

吴山人，读书不作章句儒，西上玉笥观匡庐。寻龙经在神莫閟，金盌玉杯何处无。负士哀哀者鄮氏，兄死无儿惟有弟。山人为卜范萧峰，水抱山回上田美。紫荆一荣复一枯，冈头日落啼老乌。百金报吴笑不顾，一诗价重双明珠。君不见孙生瓜熟能供客，客指黄花洞前域。山空白鹤今有村，白鹤南飞杳无硛。
吴山人诗
作者：贝琼
朝代：明
体裁：古风

吴山人，读书不作章句儒，西上玉笥观匡庐。寻龙经在神莫閟，金碗玉杯何处无。负士哀哀者鄮氏，兄死无儿惟有弟。山人为卜范萧峰，水抱山回上田美。紫荆一荣复一枯，冈头日落啼老乌。百金报吴笑不顾，一诗价重双明珠。君不见孙生瓜熟能供客，客指黄花洞前域。山空白鹤今有村，白鹤南飞杳无硛。
和张思广九月韵时王景行有约阻雨不赴
作者：贝琼
朝代：明
体裁：七言律诗

秋藕无花寄断丝，拒霜犹学汉宫姿。锦袍江令还家早，白发秋娘对客悲。剩水残山留胜槩，酸风苦雨失幽期。未惭寂寞陶彭泽，更把黄花尽一卮。
咏炭
作者：贝琼
朝代：明
体裁：五言律诗

三日淮南雪，乌薪价重银。色疑成鹁鸽，形肖刻麒麟。夜照清虚室，春扶老病身。煮茶留好客，未觉孟郊贫。
嘉禾道中
作者：贝琼
朝代：明
体裁：七言律诗

秀州城下雪漫漫，一客东归更觉难。雁度空江寒月黑，马嘶畏路晓风酸。吴趋欲赋知谁和，漠节忘回不复看。俯仰乾坤正萧瑟，云间身寄一枝安。
四月十日儿子翱䎘来凤阳留一月遣归因令早营草堂殳山下为止息之所云
作者：贝琼
朝代：明
体裁：古风

老病不得归，独处常戚戚。二子江南来，眼暗初未识。生常戒垂堂，肌肉如雪白。一月长途间，海风吹尽黑。买酒为相劳，问荅向中夕。迢迢汉阳簿，春来断消息。阿宣在母傍，颇知工翰墨。艰难且拨弃，倏使沈忧释。所愧无定居，百岁半为客。经营须及早，尚爱龙湫僻。况近读书台，云销四山碧。泉深出丹砂，地冷多琥珀。既非匡世资，庶遂陶阮逸。良辰戒僮仆，匆匆又南北。五月方郁蒸，日气成霞赤。出入非所宜，川陆慎所历。惜别岂无泪，向汝难再滴。秋江有鲈鱼，当挂吴淞席。
四月十日儿子翱来凤阳留一月遣归因令早营草
作者：贝琼
朝代：明

老病不得归，独处长戚戚。
二子江南来，眼暗初未识。
生常戒垂堂，肌肉如雪白。
一月长途间，海风吹尽黑。
买酒为相劳，问答向中夕。
迢迢汉阳簿，春来断消息。
阿宣在母旁，颇知工翰墨。
艰难且拨弃，顿使沈忧释。
所愧无定居，百岁半为客。
经营须及早，尚爱龙湫僻。
况近读书台，云销四山碧。
泉深出丹砂，地冷多琥珀。
既非匡世资，庶遂陶阮逸。
良辰戒僮仆，匆匆又南北。
五月方郁蒸，日气成霞赤。
出入非所宜，川陆慎所历。
惜别岂无泪，向汝难再滴。
秋江有鲈鱼，当挂吴淞席。
团扇词
作者：贝琼
朝代：明
体裁：古风

团扇何皎洁，误方雪与月。雪当有时污，月亦有时缺。妾恨似天长，君恩成两绝。昨夜秋风长信来，星河已见西南回。妾有新词讵堪写，夜扑流萤玉阶下。
土桥
作者：贝琼
朝代：明
体裁：七言绝句

数家星散土桥西，苦雨酸风叫竹鸡。一夜破窗愁不寐，愿回白日照春泥。
城南绝句
作者：贝琼
朝代：明

祗树园荒客不来，金银犹指旧楼台。风林日落鸟争噪，雪岸春迟花未开。流水萦回一道斜，隔林鸡犬两三家。雪深药坞迷行径，潮落村船阁浅沙。已从春草长闲门，风雨连朝不出村。老妇煎茶烧上锉，故人送酒涤山樽。
城南绝句·其一
作者：贝琼
朝代：明
体裁：七言绝句

祗树园荒客不来，金银犹指旧楼台。风林日落鸟争噪，雪岸春迟花未开。
城南绝句·其三
作者：贝琼
朝代：明
体裁：七言绝句

已从春草长闲门，风雨连朝不出村。老妇煎茶烧上锉，故人送酒涤山樽。
城南绝句·其二
作者：贝琼
朝代：明
体裁：七言绝句

流水萦回一道斜，隔林鸡犬两三家。雪深药坞迷行径，潮落村船阁浅沙。
墨梅
作者：贝琼
朝代：明
体裁：七言绝句

雪后寻梅恐未真，花光一日写花神。广寒玉兔分秋颖，剪断罗浮万树春。
壬子冬至日过来青堂三首示勉中祖南二友
作者：贝琼
朝代：明

浪迹依刘表，忘形见陆生。山中酿酒熟，雪后具舟迎。好学来诸子，论诗过二更。穷愁一披写，杯尽更须倾。衣冠且从俗，犹有晋风流。我爱陶贞白，人称马少游。蜂房寒未割，鸡栅暖宜修。不必论三仕，何如号四休。扰扰知何事，人间即梦间。试从千佛转，能见几人閒。水落元通月，云行不碍山。长歌和樵者，日暮抱薪还。
壬子冬至日过来青堂三首示勉中祖南二友
作者：贝琼
朝代：明

衣冠且从俗，犹有晋风流。
我爱陶贞白，人称马少游。
蜂房寒未割，鸡栅暖宜修。
不必论三仕，何如号四休。¤
壬子冬至日过来青堂三首示勉中祖南二友·其一
作者：贝琼
朝代：明
体裁：五言律诗

浪迹依刘表，忘形见陆生。山中酿酒熟，雪后具舟迎。好学来诸子，论诗过二更。穷愁一披写，杯尽更须倾。
壬子冬至日过来青堂三首示勉中祖南二友·其三
作者：贝琼
朝代：明
体裁：五言律诗

扰扰知何事，人间即梦间。试从千佛转，能见几人閒。水落元通月，云行不碍山。长歌和樵者，日暮抱薪还。
壬子冬至日过来青堂三首示勉中祖南二友·其二
作者：贝琼
朝代：明
体裁：五言律诗

衣冠且从俗，犹有晋风流。我爱陶贞白，人称马少游。蜂房寒未割，鸡栅暖宜修。不必论三仕，何如号四休。
壬子夏端居二湖与二三子读书而苦热如焚一坐
作者：贝琼
朝代：明

地僻从吾放，山深少客过。
昏昏蒸酷暑，郁郁抱沉疴。
断酒愁为敌，抛书睡作魔。
云生空望雨，水涸不通河。
唱和闻蛙吹，遨游记鹤坡。
辋川移绝境，瀑布激悬波。
数子论新好，诸翁乐太和。
百篇齐屈贾，五字逼阴何。
共哂佯狂彻，焉知好辩轲。
冰壶清莫比，铁砚老犹磨。
公子时同载，将军夜不诃。
结交真有道，与物总无他。
每喜方舟坐，何烦信马驮。
秋风千户竹，宿露半池荷。
席赌藏钩令，亭邀窃药娥。
颇黎行冻蚁，玛瑙进寒鼍。
潦倒衣从湿，欹倾弁或俄。
胡雏能觱栗，汉女善颦婆。
对舞翻朱袖，群讴敛翠蛾。
纷纷方大噱，浩浩渐微酡。
壶中恒三马，诗成愧一螺。
如何弃俎豆，却复老干戈。
落雁长淮远，蜚鸿大野多。
死生俱异域，出处不同科。
泪泣荆人玉，肠回织女梭。
祇怜成肮脏，及此叹蹉跎。
室已如悬磬，门今信设罗。
凌霄萦小草，平地引危柯。
水鸟浮沉戏，林蝉断续歌。
分甘留白屋，身免束青緺。
晚牧幽湖上，春耕曲涧阿。
丹砂寻旧井，金刹过祇陀。
岂复同般乐，应知废切磋。
茫然感平昔，兴发强吟哦。
壬子夏端居二湖与二三子读苦书而热如焚一坐四迁杜少陵发狂大叫非过言也回思云间时往来吕邵仁族其地有林薮之美池台之胜可以避暑而游士寓公咸会于此相与穷日夜为乐及兵变之后所至成墟海内忘形半为异物感衰荣之无定悼生死之相违遂成三十四韵粗述其事云
作者：贝琼
朝代：明
体裁：五言排律

地僻从吾放，山深少客过。昏昏蒸酷暑，郁郁抱沉痾。断酒愁为敌，抛书睡作魔。云生空望雨，水涸不通河。唱和闻蛙吹，遨游记鹤坡。辋川移绝境，瀑布激悬波。数子论新好，诸翁乐太和。百篇齐屈贾，五字逼阴何。共哂佯狂彻，焉知好辩轲。冰壶清莫比，铁砚老犹磨。公子时同载，将军夜不诃。结交真有道，与物总无他。每喜方舟坐，何烦信马驮。秋风千户竹，宿露半池荷。席赌藏钩令，亭邀窃药娥。颇黎行冻蚁，玛瑙进寒鼍。潦倒衣从湿，敧倾弁或俄。胡雏能觱栗，汉女善颦婆。对舞翻朱袖，群讴敛翠蛾。纷纷方大噱，浩浩渐微酡。壶中恒三马，诗成愧一螺。如何弃俎豆，却复老干戈。落雁长淮远，蜚鸿大野多。死生俱异域，出处不同科。泪泣荆人玉，肠回织女梭。秪怜成肮脏，及此叹蹉跎。室已如悬磬，门今信设罗。凌霄萦小草，平地引危柯。水鸟浮沈戏，林蝉断续歌。分甘留白屋，身免束青緺。晚牧幽湖上，春耕曲涧阿。丹砂寻旧井，金刹过祇陀。岂复同般乐，应知废切磋。茫然感平昔，兴发强吟哦。
壬子春二月丙戌天雨新霁卉木向荣遥睇紫微复动游山之兴因述一首奉寄一鹤子材复东良性诸友洎古道明远大用默庵方外交以订其约云
作者：贝琼
朝代：明
体裁：七言律诗

东风日夜催花发，花满溪南路不分。三月黧黄成鼓吹，四山金翠扫烟云。题诗尚忆维摩室，酌酒重登帝子坟。如此风光君莫负，画舡归载石榴裙。
壬子春二月丙戍天雨新霁卉木向荣遥睇紫微复动游山之兴因述一首奉寄一鹤子材复东良性诸友洎古道明远大用默庵方外交以订其约云
作者：贝琼
朝代：明

东风日夜催花发，花满溪南路不分。三月黧黄成鼓吹，四山金翠扫烟云。题诗尚忆维摩室，酌酒重登帝子坟。如此风光君莫负，画船归载石榴裙。
壬子春二月既望乘君子材拈余重游殳山遂燕陆景远氏来青堂与者丁一鹤董祖南景远父子及余季子翱一觞一咏不啻兰亭之会也酒半移尊公主墓侧而董海翁亦至子材遂大醉卧石上不能起命两童掖之登舟余与众客至东山兴尽而返目赋一首以纪其事云
作者：贝琼
朝代：明
体裁：古风

老夫一月不见山，山癖无医殊未瘳。野桃作花已烂熳，故人约我山中游。日车出海风雨收，千岩万壑清如秋。帝子何年上天去，黄鸟历历鸣相求。来青堂上坐终日，饮酒况得公茔流。金刀割鲜气颇壮，向日下地仍相留。酒酣长歌动左右，诗成落笔蟠银钩。平生快意在一适，放浪岂知公与侯。玉台王母自千劫，海屋老人今几筹。青春无价须秉烛，明朝花落令人愁。
壬子秋七月一日与郭文伯饮入于朱弘道竹所是日大雨拟苏州
作者：贝琼
朝代：明
体裁：古风

残暑尚为厉，客坐三四迁。青山一雨过，虚室夜脩然。欣与公子酌，语契中颇宣。虽无丝与竹，庶罄宾主欢。所贵相知深，岂惟怀一餐。尊浮玉粒腻，炬拆金葩圆。厌厌咏露斯，会面良已艰。天明即鸿燕，西望独悁悁。
壬寅夏五月廿四日对雨
作者：贝琼
朝代：明
体裁：五言律诗

出门仍苦雨，岂复辨朝曛。白日不照地，青山都入云。江沤元自湿，杜宇岂堪闻。喜有张公子，相过共校文。
夏夜
作者：贝琼
朝代：明
体裁：古风

惮暑夕屡兴，飞虫亦纷拂。玉宇旷无邻，星河阻灵匹。眷兹朱火中，悼彼青阳失。旧知伤已逝，新欢邈难即。虫虫气如焚，惕心心为怵。惧先霜雪交，易变蒲柳质。彷徨不能寝，坐候东方日。
夜发
作者：贝琼
朝代：明
体裁：七言绝句

归人不寝夜如何，月满溪船唱越歌。彷佛吴淞江上路，别愁一夜上心多。
夜坐
作者：贝琼
朝代：明
体裁：七言律诗

夜寒蟋蟀语秋根，独客无眠忆故园。天作穹庐笼四野，月飞明镜照千门。胡笳相应时时发，戎马初生处处屯。秉烛封书寄兄弟，一身犹滞海西村。
夜坐
作者：贝琼
朝代：明
体裁：五言律诗

黄昏畏虎出，须使户常关。乌雀林间噪，渔樵海上还。云深骠骑庙，月照凤皇山。丧乱吾何适，飘飘独厚颜。
夜宿王继远白云半间
作者：贝琼
朝代：明
体裁：七言绝句

吴歌但少玉童双，且尽仙家酒百缸。一枕梅花清梦远，不知夜卧白云窗。
夜泊
作者：贝琼
朝代：明
体裁：五言律诗

四更风露静，攲枕独无眠。野阔天斜倚，江清月倒悬。谁家横塞笛，有客荡归船。可惜云深处，凄凉不及前。
夜泊
作者：贝琼
朝代：明

四更风露静，欹枕独无眠。
野阔天斜倚，江清月倒悬。
谁家横塞笛，有客荡归船。
可惜云深处，凄凉不及前。
大枪岭
作者：贝琼
朝代：明
体裁：古风

巍巍大枪岭，羊肠盘九曲。深林野雉雊，短草豺虎伏。行人疲不进，惨惨对僮仆。下得仙居涧，始复就平陆。一株罗浮苍，春深粲如玉。五年怅不见，乞日开我目。
天冠法师邓均谷祷雨歌
作者：贝琼
朝代：明
体裁：古风

至正辛丑秋七月，官河无舟死鱼鳖。钱唐城中十万室，凿井深通海鰌穴。海底九乌朝并出，流金铄石气愈烈。我无快刃斫旱魃，构孽为妖降吴越。老巫歌舞帝不悦，真宰之罪何当雪。天冠法师与天通，丹书铁券呼龙公。石坛昼晦群神降，金支翠旗来半空。举杯掷地霹雳从，澍雨一日声如硔。三田白水禾芃芃，儿童满道歌年丰。百金不顾归空同，师岂琐琐贪天功，笑汝蜥蜴能为龙。
天冠法师邓均谷祷雨歌
作者：贝琼
朝代：明

至正辛丑秋七月，官河无舟死鱼鳖。钱唐城中十万室，凿井深通海鳅穴。海底九乌朝并出，流金铄石气愈烈。我无快刃斫旱魃，构孽为妖降吴越。老巫歌舞帝不悦，真宰之罪何当雪。天冠法师与天通，丹书铁券呼龙公。石坛昼晦群神降，金支翠旗来半空。举杯掷地霹雳从，澍雨一日声如硔。三田白水禾芃芃，儿童满道歌年丰。百金不顾归空同，师岂琐琐贪天功，笑汝蜥蜴能为龙。
天冠法师邓均谷祷雨歌
作者：贝琼
朝代：明

至正辛丑秋七月，官河无舟死鱼鳖。
钱塘城中十万室，凿井深通海穴。
海底九乌朝并出，流金铄石气愈烈。
我无快刃斫旱魃，构孽为妖降吴越。
老巫歌舞帝不悦，真宰之罪何当雪。
天冠法师与天通，丹书铁券呼龙公。
石坛昼晦群神降，金支翠旗来半空。
举杯掷地霹雳从，澍雨一日声如硔。
三田白水禾芃芃，儿童满道歌年丰。
百金不顾归空同，师岂琐琐贪天功，笑汝蜥蜴能为龙。
太行山谣送靳手中归潞州
作者：贝琼
朝代：明
体裁：古风

太行之山包燕跨晋兮，拔地千仞谁能踰。天何不铲羊肠九折坂，使人万古方驾而长驱。山寒六月积冰雪，穷猿怪鸟左右时相呼。故人玉女泉头居，北上岂不愁崎岖。翔风吹沙不见涂，青天茫茫飞鸟孤。我歌短歌倾酒壶，勿言太行险，人间之险何时无。
奉化李公复祖母沈氏年二十生子七月而寡既长沈为娶兄之女为妇生二子亦寡长即公达次公复二母今皆已老号双节堂赋
作者：贝琼
朝代：明
体裁：古风

凤觜鸾胶难续弦，双龙镜破难再圆。阿婆二十已守节，新妇哭夫方少年。大儿娇啼母心苦，小儿十月安知父。破窗风雨来早秋，夜绩灯前共相语。山头松柏摧为薪，山前翁仲亦成尘。红颜憔悴垂白发，生死不惭泉下人。
奉寄崔伯恭左丞
作者：贝琼
朝代：明
体裁：七言律诗

武林城下捷书回，郡县遥知次第开。一柱危擎南极正，三江远阻北人来。讴歌复见唐虞德，匡济深期管葛才。东阁几时陪笑语，云间夜夜仰中台。
姑苏
作者：贝琼
朝代：明
体裁：七言律诗

城溃姑苏伯业终，萧萧茂苑自秋风。青丝白马来江表，紫盖黄旗入洛中。宫殿独留残月照，绮罗应逐晓云空。如何十万貔貅士，不及吴陵一旅雄。
孙孝子歌
作者：贝琼
朝代：明
体裁：古风

乱兵夜入高邮城，孤儿失母号且行。城边白刃耀霜雪，负母独出千人惊。君不见鸱鸮生子食母肉，人间更有鸱鸮族。儿知有母同死生，蓼莪已废犹能读。
孤松
作者：贝琼
朝代：明
体裁：古风

青松类贫士，落落惟霜皮。已羞三春艳，幸存千岁姿。蝼蚁穴其根，乌鹊巢其枝。时蒙过客赏，但感愚夫嗤。回飙振空至，百卉落无遗。苍然上参天，乃见青松奇。苟非厄冰雪，贞脆安可知。
孤松图
作者：贝琼
朝代：明
体裁：古风

峨眉古松寒不死，曾见仙人三洗髓。霜摧雨剥雷震馀，千尺老蛟鳞甲紫。城南桃卷千万株，乱后一株今亦无。长身独立何偃蹇，正直自是神明扶。
守岁
作者：贝琼
朝代：明
体裁：五言律诗

守岁西清第，幽怀且自宽。极惭公子意，须尽老夫欢。明日王春始，疏星子夜阑。殷勤一杯酒，到手莫辞乾。
客居
作者：贝琼
朝代：明
体裁：七言律诗

移家处士桥西畔，六月蒲莲暗野塘。乳鸭成花能黑白，风蝉隔叶自宫商。买田不待沾微禄，垂钓须教具小航。自比成都浣花叟，旁人应是笑清狂。
客殳山偶成
作者：贝琼
朝代：明
体裁：七言绝句

春逐啼莺去不留，一川风雨满山秋。笙歌不到愁人耳，若听笙歌更泪流。
寄内弟陆熙之
作者：贝琼
朝代：明
体裁：七言律诗

我别禦儿溪上宅，月当二十四回新。如何故国尚戎马，即恐比邻非昔人。箫鼓谁家犹作社，楼台废苑不成春。夜寒忆尔无由见，怅望黄姑祈木津。
寄奎方舟后用章二上人
作者：贝琼
朝代：明
体裁：七言律诗

奎公不种远公莲，卓锡西湖已十年。路入雪山灵草合，泉通沧海毒龙眠。听法每期双树下，题诗须到四卷前。干戈满地伤飘泊，目断千峰紫翠烟。
寄材大用言默庵畅明远
作者：贝琼
朝代：明
体裁：七言律诗

中秋看月醉流霞，月里桫椤又落花。老去翻经思古寺，春来乞食向谁家。三山弱水元无路，七宝恒河更有沙。他日升堂重论法，莫嗔身坐白牛车。
寄林叔大
作者：贝琼
朝代：明
体裁：七言律诗

湖州别驾三年别，文采风流想见之。水晶宫里无传箭，浮玉山前多赋诗。海燕空归寻旧宅，具蚕未老卖新丝。金闺学士临池处，还与何人话昔时。
寄潘时雍
作者：贝琼
朝代：明
体裁：七言律诗

潘岳闲居学灌园，一椽茅屋近青门。野乌得食频将子，慈竹团阴定长孙。宾客过门车盖合，儿童汲井辘轳喧。春风金谷空流水，且共高歌醉瓦盆。
寄燕府录事杨秉哲兼简新民蕴德二纪善
作者：贝琼
朝代：明
体裁：七言律诗

西蜀杨雄苦著书，相逢长忆武林初。卢前王后名非忝，楚尾吴头迹更疏。花柳春连朱邸静，星河夜落大江虚。已知老病惭英俊，且复奁容好曳裾。
寄糜孝子
作者：贝琼
朝代：明
体裁：七言律诗

幽湖老人七十馀，一身如蠹隐图书。朝廷不起常夷甫，乡党已知徐仲车。海燕定巢来屋里，林乌得食上阶除。雨晴有兴即相过，一叶小舟通竹渠。
寄翰古清
作者：贝琼
朝代：明

一苇三江度，人皆识道林。龙公来听法，狐女试观心。雨散空花乱，风生万竹深。我惭牵世务，白发谩盈簪。为客长如醉，听诗忽已醒。共餐香积饭，更舍劫初铃。扫榻还堪卧，呼舟约再经。黑龙休易点，破壁起雷霆。
寄翰古清·其一
作者：贝琼
朝代：明
体裁：五言律诗

一苇三江度，人皆识道林。龙公来听法，狐女试观心。雨散空花乱，风生万竹深。我惭牵世务，白发谩盈簪。
寄翰古清·其二
作者：贝琼
朝代：明
体裁：五言律诗

为客长如醉，听诗忽已醒。共餐香积饭，更舍劫初铃。扫榻还堪卧，呼舟约再经。黑龙休易点，破壁起雷霆。
寄陈性天
作者：贝琼
朝代：明

西岳云台陈处士，移家秋浦四无邻。光生虚室浑如雪，梦在清都别是春。捣药或闻林下鸟，看花长误世间人。我来更乞胡麻饭，为尔题诗满绿筠。汛扫天坛事老君，即从年少悟奇文。青童汲井朝分乳，玉女裁衣夜染云。水上赤鱼还可驾，山头白鹤自成群。遥知客去能长啸，月冷天空半岭闻。
寄陈性天·其一
作者：贝琼
朝代：明
体裁：七言律诗

西岳云台陈处士，移家秋浦四无邻。光生虚室浑如雪，梦在清都别是春。捣药或闻林下鸟，看花长误世间人。我来更乞胡麻饭，为尔题诗满绿筠。
寄陈性天·其二
作者：贝琼
朝代：明
体裁：七言律诗

汛扫天坛事老君，即从年少悟奇文。青童汲井朝分乳，玉女裁衣夜染云。水上赤鱼还可驾，山头白鹤自成群。遥知客去能长啸，月冷天空半岭闻。
寄陈文举四首
作者：贝琼
朝代：明

凤皇台下犹为客，雪满头颅一病翁。却忆山人读书处，月轮夜照水晶宫。秀州西去湖州近，几处楼台罨画閒。借我钓鱼舟一叶，坐看七十二青山。金刀火齐元非物，但取乾坤与坎离。采药芙蕖凌弱水，三山何路觅安期。当年我欲医君癖，今日君应笑我狂。一曲云林天定许，野猿山鸟未能忘。
寄陈文举四首·其一
作者：贝琼
朝代：明
体裁：七言绝句

凤皇台下犹为客，雪满头颅一病翁。却忆山人读书处，月轮夜照水晶宫。
寄陈文举四首·其三
作者：贝琼
朝代：明
体裁：七言绝句

金刀火齐元非物，但取乾坤与坎离。采药芙蕖凌弱水，三山何路觅安期。
寄陈文举四首·其二
作者：贝琼
朝代：明
体裁：七言绝句

秀州西去湖州近，几处楼台罨画閒。借我钓鱼舟一叶，坐看七十二青山。
寄陈文举四首·其四
作者：贝琼
朝代：明
体裁：七言绝句

当年我欲医君癖，今日君应笑我狂。一曲云林天定许，野猿山鸟未能忘。
寒夜
作者：贝琼
朝代：明
体裁：五言律诗

月落江天黑，长风正怒号。灵鸡寒史次，别雁瞑呼曹。击拆征人起，鸣机织妇劳。所思千里隔，十二碧峰高。
寒夜忆梅拟西昆
作者：贝琼
朝代：明
体裁：七言律诗

星河西转夜初长，梦断罗浮月在梁。青女五更欺病骨，玉人千里割愁肠。铜龙水满声催漏，绛蜡花销泪作行。明发南枝应有雪，试从树底觅春光。
寒食三首
作者：贝琼
朝代：明

不知春已过，一月雨声中。蒲短初侵水，花残更受风。病疑耽酒过，穷觉向诗工。失喜闻莺语，飞来草屋东。出门皆白水，风雨复通宵。忽似三川涨，惟忧万室漂。娟娟轻鸟下，泼泼大鱼跳。叹息佳人阻，空瞻乌鹊桥。为客云间久，深怀父老情。江山元壮丽，城郭又清明。传烛初分火，吹箫竞卖饧。重携一樽酒，花下试因倾。
寒食三首·其一
作者：贝琼
朝代：明
体裁：五言律诗

不知春已过，一月雨声中。蒲短初侵水，花残更受风。病疑耽酒过，穷觉向诗工。失喜闻莺语，飞来草屋东。
寒食三首·其三
作者：贝琼
朝代：明
体裁：五言律诗

为客云间久，深怀父老情。江山元壮丽，城郭又清明。传烛初分火，吹箫竞卖饧。重携一樽酒，花下试因倾。
寒食三首·其二
作者：贝琼
朝代：明
体裁：五言律诗

出门皆白水，风雨复通宵。忽似三川涨，惟忧万室漂。娟娟轻鸟下，泼泼大鱼跳。叹息佳人阻，空瞻乌鹊桥。
寓幽湖客舍
作者：贝琼
朝代：明
体裁：七言律诗

我无太古明星宅，白首西东寄此身。已免崎岖投剑外，敢辞寂莫老江滨。枇杷结子初肥雨，芍药留花不见春。万古乾坤同逆旅，两山风月属诗人。
寓翠岩庵
作者：贝琼
朝代：明

己荒丹井宅，近息翠岩祠。老去时听法，春来且赋诗。花香蜂出户，尌密鸟争枝。绝境风烟外，渔人不用疑。彷佛东柯谷，云间鸡犬声。梳头忘日晏，濯足爱江清。草径须频扫，茅堂苦未营。携壶惭父老，亦足慰吾情。莲社僧相引，柴门客屡回。日高人语静，风远佛香来。碧爱琅玕绕，红看踯躅开。便应从此老，城郭有尘埃。蟏蛸当户罥，科斗满池生。可惜春光去，何时晚计成。病多添越思，愁减发秦声。此意无人会，芳尊且独倾。
寓翠岩庵·其一
作者：贝琼
朝代：明
体裁：五言律诗

己荒丹井宅，近息翠岩祠。老去时听法，春来且赋诗。花香蜂出户，尌密鸟争枝。绝境风烟外，渔人不用疑。
寓翠岩庵·其三
作者：贝琼
朝代：明
体裁：五言律诗

莲社僧相引，柴门客屡回。日高人语静，风远佛香来。碧爱琅玕绕，红看踯躅开。便应从此老，城郭有尘埃。
寓翠岩庵·其二
作者：贝琼
朝代：明
体裁：五言律诗

彷佛东柯谷，云间鸡犬声。梳头忘日晏，濯足爱江清。草径须频扫，茅堂苦未营。携壶惭父老，亦足慰吾情。
寓翠岩庵·其四
作者：贝琼
朝代：明
体裁：五言律诗

蟏蛸当户罥，科斗满池生。可惜春光去，何时晚计成。病多添越思，愁减发秦声。此意无人会，芳尊且独倾。
对月怀邵筼谷
作者：贝琼
朝代：明
体裁：古风

携酒东园游，望舒已就缺。促席尊未空，方舟君夜发。东西耿相望，复对三五月。阶前皓彩盈，窗下朱荣歇。同袍成异县，思逐回风结。异县非千里，邈若胡与越。吴趋唱谁和，楚调哀自辍。感此百年客，世故怕羁绁。荣华一朝露，采秀亦可悦。归濯清江流，冥栖保芳洁。
对菊
作者：贝琼
朝代：明
体裁：七言绝句

高僧已送鹅翎白，好客仍分鹤顶红。秋日两株开烂熳，晚花原不嫁东风。
对酒怀邵文博拟东野
作者：贝琼
朝代：明
体裁：古风

今日忽不乐，绿酒徒盈樽。酌酒云解愁，愁生如有根。安得二三子，促席相与言。尚思沧洲地，十月花更繁。云随鹤盖合，雪避貂裘温。终筵复秉烛，歌吹高堂喧。盈盈二八女，白苧鹤翎翻。月落犹未归，清夜宿西园。到今题诗处，素壁龙蛇昏。荆扬忽云扰，海内俱星奔。断肠临濠谪，回首颍上屯。昔如鹰脱韝，竟作驹在辕。凄凉城南路，甲第今空存。潇湘窗下流，三神锁朱门。江险隔秋梦，山寒啼夜魂。讵忘白璧赠，更恋绨袍恩。索居怅无匹，落叶满孤村。
寺居
作者：贝琼
朝代：明
体裁：五言律诗

堪怜小儿女，相对色凄凉。有客夜元亮，无人候子桑。水萤飞宝地，山鸟入书堂。九曲溪头路，何时上小航。
小蓬壶歌
作者：贝琼
朝代：明
体裁：古风

君不见蓬莱方丈三韩东，上有飞楼涌阁何穹崇。始知九州更在赤县外，弱水不与人间通。赤麟伏可扰，白凤驯可笼。瑶草四时碧，桃花千岁红。卢敖一去已无迹，燕齐弟子徒相从。铁厓老人有仙骨，七十复向云间逢。高台剪断一曲幽，绝境银河倒挂双玉虹。自非夸娥之神徙，其处安得缩地如壶公。读书已去神禹穴，献赋不到明光宫。麻姑相遇急洒扫，有酒莫使金樽空。酒酣更呼双童为我歌，小海铁笛雷怒来天风。
山家
作者：贝琼
朝代：明
体裁：七言绝句

锄豆南山八十翁，相逢相语夕阳中。门前一个冬青树，不学桃花似酒红。
己酉清明
作者：贝琼
朝代：明

白筼衣鲜紫骝马，清明酌酒梨花下。
马蹄一去不复来，梨花又见清明开。
城南城北多新墓，日落啼鸦满高树。
有酒谁浇千岁魂，子孙尽发濠州住。
主人更劝金叵罗，阿蛮起舞玲珑歌，生前不饮君如何。
已酉端午
作者：贝琼
朝代：明

风雨端阳生晦冥，汨罗无处吊英灵。
海榴花发应相笑，无酒渊明亦独醒。
巳酉元旦
作者：贝琼
朝代：明

不改山河旧，同瞻日月新。百虫未启蛰，一鸟已鸣春。白发羞明镜，乌纱制小巾。吾生任贫贱，击壤学尧民。岁旦屠苏酒，还从稚子先。宫花元不称，野服更相便。出处宁非道，穷通莫问天。红梅亦多意，为我发馀妍。
巳酉元旦·其一
作者：贝琼
朝代：明
体裁：五言律诗

不改山河旧，同瞻日月新。百虫未启蛰，一鸟已鸣春。白发羞明镜，乌纱制小巾。吾生任贫贱，击壤学尧民。
巳酉元旦·其二
作者：贝琼
朝代：明
体裁：五言律诗

岁旦屠苏酒，还从稚子先。宫花元不称，野服更相便。出处宁非道，穷通莫问天。红梅亦多意，为我发馀妍。
巳酉岁初度日书怀
作者：贝琼
朝代：明
体裁：古风

余生若小草，望成百尺材。强因客土植，苦被秋风摧。徒惭五十过，况经元二灾。白发不可变，青阳忽已回。未忘药裹好，几见桃花开。残编掩黄石，虚室生苍苔。故人且共弃，王孙谁复哀。终归葛洪井，讵上凤皇台。衰荣置勿论，待月酌金罍。
巳酉清明
作者：贝琼
朝代：明
体裁：古风

白纻衣鲜紫骝马，清明酌酒梨花下。马蹄一去不复来，梨花又见清明开。城南城北多新墓，日落啼鸦满高树。有酒谁浇千岁魂，子孙尽发濠州住。主人更劝金叵罗，阿蛮起舞玲珑歌，生前不饮君如何。
巳酉立春日
作者：贝琼
朝代：明
体裁：七言律诗

今朝独酌黄柑酒，海曲逢春且自宽。老爱陶潜家栗里，贫如杜甫客云安。身轻不佩将军印，发短犹胜隐士冠。试笔更题新帖子，风光无处不宜看。
巳酉重午
作者：贝琼
朝代：明
体裁：七言绝句

风雨端阳生晦冥，汨罗无处吊英灵。海榴花发应相笑，无酒渊明也独醒。
庚戌中秋九思主人置酒予洎景渊副使子仁理问同会时风雨骤作抵暮旋止天无馀滓华月东出相与联句千馀韵皆大醉就寝遂忘所咏因复成一律
作者：贝琼
朝代：明
体裁：七言律诗

溪云通月转金盘，石上移樽兴未阑。可惜少年今总老，莫辞良夜试同看。玉人不得携王赵，词客犹能敌孟韩。细数中秋知又几，松花新酒更须乾。
庚戌九日是日闻蝉
作者：贝琼
朝代：明
体裁：七言律诗

今日出门风雨收，东山西山须可游。那能束带从王事，且复开尊破客愁。雁别紫台初辟雪，蝉鸣红树不知秋。桃花细菊应相笑，岁月无情自白头。
庚戌九日是日闻蝉
作者：贝琼
朝代：明

今日出门风雨收，东山西山须可游。
那能束带从王事，且复开樽破客愁。
雁别紫台初辟雪，蝉鸣红树不知秋。
桃花细菊应相笑，岁月无情自白头。
张继善寄桃源图日赋诗
作者：贝琼
朝代：明
体裁：古风

张生寄我《桃源图》，桃源有路归何日。高堂坐见武陵溪，犬吠鸡鸣犹髣髴。云气挟山山欲行，山穷水阔桃花明。仙家只在流水外，世上无人知姓名。一日花间问渔者，山河百二如崩瓦。赤帝西来祖龙死，复见同槽有三马。太康去秦六百秋，子孙生长不知忧。商颜黄绮亦何事，白发出侍东宫游。龙争虎战俱寂寞，绝境空存已非昨。种桃何必指秦人，春到花开又花落。
张静婉采莲曲
作者：贝琼
朝代：明
体裁：古风

妾长平康里，能舞复能歌。髻斜梳堕马，眉浅约弯蛾。陌上游人顾，日前侯客过。涂黄初拜月，拾翠欲凌波。已知一身重，不受千金唤。十五事秋娘，十六归羊侃。愿妾比双莲，为君朝暮鲜。君能重妾绸缪意，别起高楼大道边。春乘油壁香车出，夜入流苏甲帐眠。高楼下俯平湖阔，照妾浓妆并淡抹。五月平湖水正深，荡舟相逐起双禽。莫学藕丝容易绝，试将莲子托同心。
归东郊偶成
作者：贝琼
朝代：明

爱酒狂生老未逢，十年踪迹滞吴淞。归来乡党都非旧，不及青山向我浓。海上逃生万死馀，乱兵初定且安居。封侯万里须弓马，错教儿童尽读书。
归东郊偶成·其一
作者：贝琼
朝代：明
体裁：七言绝句

爱酒狂生老未逢，十年踪迹滞吴淞。归来乡党都非旧，不及青山向我浓。
归东郊偶成·其二
作者：贝琼
朝代：明
体裁：七言绝句

海上逃生万死馀，乱兵初定且安居。封侯万里须弓马，错教儿童尽读书。
归崇德西曹村
作者：贝琼
朝代：明
体裁：古风

田翁驩我归，假我茅堂居。石桥跨流水，夏木友四隅。风蝉聒旦暮，亦有安巢乌。览之为欣然，息驾歌唐虞。寄我六合内，何地非其庐。荒哉百年客，千金营一区。
归殳山一首寄杨德中丁一鹤
作者：贝琼
朝代：明
体裁：七言律诗

殳山即与浣花同，犬吠鸡鸣处处通。卜宅定如唐杜甫，部符须得汉文翁。荷歌夜雨衰犹绿，枣落秋风熟已红。一鹤道人今可过，九龙山客试相从。
归石门
作者：贝琼
朝代：明
体裁：五言律诗

不待秋风起，匆匆归石门。宦游情已薄，婚嫁愿犹存。竹所须开径，花时独灌园。比邻共来往，适应倒芳樽。
徐给事山水歌
作者：贝琼
朝代：明
体裁：古风

吴门故人徐给事，一水一山称绝艺。浓豪燥墨随意成，位置非难在神气。大山积铁青巑岏，小山起伏蛟龙蟠，水有百道喷薄之飞湍。宛然坐我明星玉女下，五月六月松声寒。荆关笔法自奇古，未数画师扬契丹。仙家楼台十二阑，饭煮胡麻须可餐。采药何人入少室，读书有客居王官。我游白下未得去，五更出门雪满鞍。虚空翠黛不复览，一日剪向高堂看。员外张公尚文采，身住南宫志沧海。李白已死今无诗，卷示老夫增慷慨。近来好事复持去，梦觉烟霞竟安在。白鹤夜怨清猿悲，山中春老归何时。写我平生有声画，价君太古无声诗。
怀夏士文
作者：贝琼
朝代：明
体裁：古风

楼舡昔西迈，霜降百草衰。日月一何遒，子行忽经时。众绿荣枯条，谷鸟鸣且悲。豺虎塞道路，郁郁劳我思。我思晨复夜，谅匪渴与饥。行人发吴门，消息安可知。且复慰其私，岂敢言是非。惜哉无六翮，念子何当归。云中有黄鹄，会见东南飞。
怀夏士文
作者：贝琼
朝代：明

楼船昔西迈，霜降百草衰。日月一何遒，子行忽经时。众绿荣枯条，谷鸟鸣且悲。豺虎塞道路，郁郁劳我思。我思晨复夜，谅匪渴与饥。行人发吴门，消息安可知。且复慰其私，岂敢言是非。惜哉无六翮，念子何当归。云中有黄鹄，会见东南飞。
怀语溪旧业
作者：贝琼
朝代：明
体裁：五言律诗

不到溪南宅，桃花又一春。长贫疑造化，已老厌风尘。直道难容世，虚名只误人。扁舟即归去，吾岂恋秋莼。
戊午早秋漫兴二首
作者：贝琼
朝代：明

久作东山客，山空少四邻。汲泉从老圃，隔岭见行人。虎豹应须远，鸡豚亦自驯。幽栖犹未稳，更访武陵春。烂熳蕣花早，乱开篱落间。秋风机杼动，夜雨桔槔閒。牧豕公孙老，思鲈记室还。有时逢野叟，犹自说朝班。
戊午早秋漫兴二首·其一
作者：贝琼
朝代：明
体裁：五言律诗

久作东山客，山空少四邻。汲泉从老圃，隔岭见行人。虎豹应须远，鸡豚亦自驯。幽栖犹未稳，更访武陵春。
戊午早秋漫兴二首·其二
作者：贝琼
朝代：明
体裁：五言律诗

烂熳蕣花早，乱开篱落间。秋风机杼动，夜雨桔槔閒。牧豕公孙老，思鲈记室还。有时逢野叟，犹自说朝班。
戊申九日宴邵武叔双桂轩
作者：贝琼
朝代：明
体裁：五言律诗

晚香迎九日，秋色胜三春。惊座非无客，倾城况有人。且听歌白苧，莫惜岸乌巾。更觉清狂甚，不知谁主宾。
戏赠李焕章
作者：贝琼
朝代：明
体裁：古风

善博不成枭，善射灴中鹄。及此感衰谢，世道方局促。皎皎明月珠，如何混鱼目。
折杨柳曲
作者：贝琼
朝代：明
体裁：古风

杨柳何青青，春风拂长路。朝送行人归，暮送行人去。行人南北无已时，折尽可怜无一枝。
拟东野
作者：贝琼
朝代：明
体裁：古风

破屋夜通月，霜气刀棱棱。病骨不受寒，卒岁仍无缯。残灯吐复翳，僵卧如冻蝇。事业惭蒸沙，文章空镂冰。已失国士意，颇为年少陵。长歌独慷慨，坐候东方升。
拟出塞曲
作者：贝琼
朝代：明

翩翩荆扬士，结束赴幽州。将军岂乐战，匈奴为我雠。已通大月氏，更取乌珠留。驱马白狼北，洗兵青海头。归来饮高庙，庶雪平城羞。早从汉捕虏，万里唯一身。军中已三年，苦乐安可陈。但见陇底雪，不识陇头春。北风利刀剑，肌肤皆尽皴。天王正开边，讵恤中国民。
拟出塞曲·其一
作者：贝琼
朝代：明
体裁：古风

翩翩荆扬士，结束赴幽州。将军岂乐战，匈奴为我雠。已通大月氏，更取乌珠留。驱马白狼北，洗兵青海头。归来饮高庙，庶雪平城羞。
拟出塞曲·其二
作者：贝琼
朝代：明
体裁：古风

早从汉捕虏，万里唯一身。军中已三年，苦乐安可陈。但见陇底雪，不识陇头春。北风利刀剑，肌肤皆尽皴。天王正开边，讵恤中国民。
拟古
作者：贝琼
朝代：明
体裁：古风

荆山一何高，上与天门通。犹闻产玉处，吐气成白虹。县藜混燕石，世已无国工。琢之惧不完，不如在石中。卞和耻再刖，玉亦悲无穷。吾今死抱璞，庶以全其躬。
拟古
作者：贝琼
朝代：明

荆山一何高，上与天门通。
犹闻产玉处，吐气成白虹。
悬藜混燕石，世已无国工。
琢之惧不完，不如在石中。
卞和耻再刖，玉亦悲无穷。
吾今死抱璞，庶以全其躬。
拟香奁八咏 其一 黛眉颦色
作者：贝琼
朝代：明
体裁：五言排律

才歌愁易敛，欲画思难任。雨过峰犹湿，春归柳未深。汉宫休竞学，秦镜莫重临。不是嫌施粉，翻疑病捧心。曲如天上月，纤似树头禽。尽日窥青锁，如何别到今。
拟香奁八咏 其七 月奁匀面
作者：贝琼
朝代：明
体裁：五言排律

新妆自时世，宝镜拂尘埃。妒雪重施粉，看花莫近台。春风玉树并，秋水白莲开。瘦怯空光照，娇怜颜色回。初酣妃子酒，更点寿阳梅。有约西园会，邻娃不用催。
拟香奁八咏 其三 花尘春迹
作者：贝琼
朝代：明
体裁：五言排律

罗袜淩波小，潜行辇路中。东风吹不散，南陌去谁同。艳想莲双拆，痕留月半弓。定知争拾翠，应怕践残红。喜蝶无情扑，灵犀有意通。如何珠百琲，小妾妒翔风。
拟香奁八咏 其二 香赖啼痕
作者：贝琼
朝代：明
体裁：五言排律

何限相思泪，年年苦别离。当春羞客见，终日为君垂。落粉和双玉，残红界一丝。仙人辞汉日，公主嫁胡时。凤蜡流应少，鲛销拭已滋。空弹银甲尽，却恨锦书迟。
拟香奁八咏 其五 绣床凝思
作者：贝琼
朝代：明
体裁：五言排律

丁香花百结，宛转若为生。蛱蝶描初半，鸳鸯刺未成。重将藕丝续，独看柳花行。入户羞双燕，停针怪一莺。那知天女巧，翻为雪儿轻。困懒春犹剧，无人识此情。
拟香奁八咏 其八 金盆沐发
作者：贝琼
朝代：明
体裁：五言排律

发乱朝新沐，兰汤试手慵。年衰空自洁，人远为谁容。花委随飞凤，水动浴蟠龙。到地青丝滑，掩月黑云浓。向日晞初薄，临风绾更松。休疑华山女，此地复相逢。
拟香奁八咏 其六 金钱卜欢
作者：贝琼
朝代：明
体裁：五言排律

字忆开元日，清光尚自全。不知人远近，犹似汝方圆。一别乌衣后，三回白雁前。芳心偷自祝，吉语定真传。玉兆符龟灼，银河待鹊填。可能如子母，无术学神仙。
拟香奁八咏 其四 云窗秋梦
作者：贝琼
朝代：明
体裁：五言排律

朦胧歌玉枕，蛩语夜何长。羽化为胡蝶，神游蹑凤皇。金屏残宿火，翠被怯新霜。不识天涯路，相逢马上郎。关山度辽水，云雨会巫阳。不奈风铃搅，惊回月半床。
拟香奁八咏·黛眉颦色
作者：贝琼
朝代：明

才歌愁易敛，欲画思难任。雨过峰犹湿，春归柳未深。汉宫休竞学，秦镜莫重临。不是嫌施粉，翻疑病捧心。曲如天上月，纤似树头禽。尽日窥青锁，如何别到今。何限相思泪，年年苦别离。当春羞客见，终日为君垂。落粉和双玉，残红界一丝。仙人辞汉日，公主嫁胡时。凤蜡流应少，鲛销拭已滋。空弹银甲尽，却恨锦书迟。罗袜淩波小，潜行辇路中。东风吹不散，南陌去谁同。艳想莲双拆，痕留月半弓。定知争拾翠，应怕践残红。喜蝶无情扑，灵犀有意通。如何珠百琲，小妾妒翔风。朦胧歌玉枕，蛩语夜何长。羽化为胡蝶，神游蹑凤皇。金屏残宿火，翠被怯新霜。不识天涯路，相逢马上郎。关山度辽水，云雨会巫阳。不奈风铃搅，惊回月半床。丁香花百结，宛转若为生。蛱蝶描初半，鸳鸯刺未成。重将藕丝续，独看柳花行。入户羞双燕，停针怪一莺。那知天女巧，翻为雪儿轻。困懒春犹剧，无人识此情。字忆开元日，清光尚自全。不知人远近，犹似汝方圆。一别乌衣后，三回白雁前。芳心偷自祝，吉语定真传。玉兆符龟灼，银河待鹊填。可能如子母，无术学神仙。新妆自时世，宝镜拂尘埃。妒雪重施粉，看花莫近台。春风玉树并，秋水白莲开。瘦怯空光照，娇怜颜色回。初酣妃子酒，更点寿阳梅。有约西园会，邻娃不用催。发乱朝新沐，兰汤试手慵。年衰空自洁，人远为谁容。花委随飞凤，水动浴蟠龙。到地青丝滑，掩月黑云浓。向日晞初薄，临风绾更松。休疑华山女，此地复相逢。
挽溪南处士
作者：贝琼
朝代：明

天地消兵气，江湖陨客星。群英同日起，一叶向秋零。伏胜终秦士，杨雄老汉庭。尚思风雨夜，纵酒共忘形。不废专门学，犹存盖世功。时危明出处，道在任穷通。节士无元振，诸郎有阿戎。九山云气冷，何处葬仙翁。
挽溪南处士·其一
作者：贝琼
朝代：明
体裁：五言律诗

天地消兵气，江湖陨客星。群英同日起，一叶向秋零。伏胜终秦士，杨雄老汉庭。尚思风雨夜，纵酒共忘形。
挽溪南处士·其二
作者：贝琼
朝代：明
体裁：五言律诗

不废专门学，犹存盖世功。时危明出处，道在任穷通。节士无元振，诸郎有阿戎。九山云气冷，何处葬仙翁。
排闷
作者：贝琼
朝代：明

白首尚为客，飘飘天一涯。
耳鸣通夜雨，眼暗隔年花。
畏酒从今断，题诗浪自夸。
有村如栗里，准拟更移家。
排闷
作者：贝琼
朝代：明
体裁：五言律诗

白首尚为客，飘飘天一涯。耳鸣通夜雨，眼暗隔年花。畏酒从今断，题诗浪自誇。有村如栗里，准拟更移家。
支子
作者：贝琼
朝代：明
体裁：七言律诗

南风院落扫繁英，薝卜无人也自荣。五月六花开白雪，何年三粒种青城。已将色染天衣重，那惜香分水殿清。胡蝶梦回闻更好，酒醒夜半月微明。
新晴
作者：贝琼
朝代：明
体裁：七言律诗

扶桑日上海门东，野绿山红在眼中。流水转龙分别浦，断云如鹤趁归风。雪色一时开菡萏，秋声五月到梧桐。白头病客乡心折，独愧登楼赋未工。
方文敏惠二白瓶及新茶土铁
作者：贝琼
朝代：明
体裁：七言律诗

建溪春茶风露洁，赤城海错波涛腥。老天不费百金字，远道忽来双玉瓶。古井汲泉动夜月，高堂酌酒呼张星。江瑶荔支亦可并，既醉高歌谁与听。
无题
作者：贝琼
朝代：明

楼台十二近蓝桥，帘幕重遮半面娇。洛浦有神通子建，天坛无意会文箫。仙衣雪皎裁蝉翼，宝髻云松插凤翘。月落红寒春梦断，相思空寄海门潮。锦瑟鸾笙恨总牵，尚思华屋对婵娟。春风豆蔻初含日，玉女兰香未嫁年。绡拆鸳鸯裁宝扇，酒行琥珀泻银船。蓬莱一别三清浅，憔悴应知不及前。
无题·其一
作者：贝琼
朝代：明
体裁：七言律诗

楼台十二近蓝桥，帘幕重遮半面娇。洛浦有神通子建，天坛无意会文箫。仙衣雪皎裁蝉翼，宝髻云松插凤翘。月落红寒春梦断，相思空寄海门潮。
无题·其二
作者：贝琼
朝代：明
体裁：七言律诗

锦瑟鸾笙恨总牵，尚思华屋对婵娟。春风豆蔻初含日，玉女兰香未嫁年。绡拆鸳鸯裁宝扇，酒行琥珀泻银船。蓬莱一别三清浅，憔悴应知不及前。
日苦短辞九章
作者：贝琼
朝代：明
体裁：古风

日苦短，夜何长，蟋蟀悲鸣在北堂。白露下，河汉明，黄姑织女东西望。抚云和，荐清觞，同心胡为各一方。麟有趾，凤有章，苍姬感之国乃昌。世之微，佞为良，铅利一割投干将。悦巧辞，隳大防，蟾蜍食桂廱毙桑。圣去鲁，轲游梁，道既枘凿徒伥伥。昔少壮，今老苍，朝荣暮歇同舜英。胡不归，阻异乡，孰假以翼今高翔。
旧宅
作者：贝琼
朝代：明
体裁：五言律诗

甲第无人住，萧萧风雨寒。树阴交绣户，苔色上来栏。舞鹤犹思主，鸣蛙亦为官。豪华易消歇，都作梦中看。
早春
作者：贝琼
朝代：明
体裁：古风

山寒花尚迟，雪霁江已绿。怀新感游子，哢节喧众族。且同尊俎乐，幸免章绶束。更拟登前峰，青郊可游目。
早春寄黄仲真
作者：贝琼
朝代：明
体裁：七言律诗

乐全先生七十馀，乐全堂深花事初。山中酒熟试留客，竹里日高时读书。黄冠野服真自称，赤车驷马今何如。相知还有惠施在，适意共观濠上鱼。
早秋
作者：贝琼
朝代：明
体裁：七言绝句

白发新来不满梳，玉萧金管总成疏。梧桐院落秋风早，一夜神清喜读书。
春和铁崖先生水仙入韵
作者：贝琼
朝代：明
体裁：七言排律

千叶名花阆苑移，浓香百和为重肌。藻翘半脱春如醉，翠袖轻扶夜更痴。赋就陈王空自怨，佩遗交甫至今疑。承恩不向金涂立，入道初将羽帐离。步月有时羞素女，行云无意妒瑶姬。水边寂莫谁能赏，林下风流总未知。肠断二生孤旧约，眼明万槁出新枝。朱弦五十闲瑶瑟，黄九为君重赋诗。
春情
作者：贝琼
朝代：明
体裁：七言绝句

新来不画远山眉，翠被春寒起更迟。灵鹊定知人有喜，一双飞上万年枝。
春日宴沧洲诗
作者：贝琼
朝代：明
体裁：古风

天阔无留云，山明洗新黛。过从属休假，置酒沧洲会。柔荑绿堪藉，杂英红尚在。累觞既不辞，秉烛还相对。清弹促哀响，秘舞呈脩态。兰亭今已矣，金谷徒增慨。大化会有终，四时宁复贷。厌厌夜无归，从人讥倒载。
晓庵山水小幅
作者：贝琼
朝代：明
体裁：五言排律

高堂见林壑，忽似过雷峰。窈窕一门险，峥嵘千嶂重。人声何处荅，虎迹有时逢。怒瀑流清耳，曾云起荡胸。松枯寒落子，草碧暖勾茸。势出丹青假，神疑造化钟。沧洲非世外，玄圃亦王封。绝境须吾赏，他年策瘦筇。
晚眺
作者：贝琼
朝代：明
体裁：五言律诗

极目三边静，伤心万室空。断山明落日，飞藿卷回风。汉节无归使，夷歌有野童。烟尘几时息，归钓古城东。
晚眺
作者：贝琼
朝代：明
体裁：古风

极目登高丘，秋高淮泗平。淮泗东南流，故绕钟离城。东京昔丧乱，英雄纷战争。杀人及鸡犬，旷野寂无声。悠悠千载下，复见新人耕。魏公今何在，铜台春草生。公路冢中骨，岂忧王室倾。北海固为豪，平原安可轻。时哉有屈信，汉道再昌明。
晨兴在殳山作
作者：贝琼
朝代：明
体裁：古风

夜雨四檐纪，坐待扶桑暾。天高无馀滓，初景方宴温。黄鹂萃霜木，白雁来寒门。所欣居处幽，已忘趋走烦。时枉道人过，或逢田父言。伤哉乱离后，衣冠今几存。赋敛日已亟，何地为桃源。结茅向绝逆，牧豕学公孙。
暮春杂诗
作者：贝琼
朝代：明

世乱疲奔走，空伤万事非。塞鸿还北度，戎马未南归。乐土居人散，丰年野客饥。闭门风雨过，一径落红稀。不见春归路，倦登江上楼。五更愁听雨，三月惨如秋。寂寂紫含笑，嘤嘤黄栗留。无心自相恼，岂识老夫忧。四海尚风飙，千门转寂寥。传闻收土地，思见复征徭。节士心肝在，将军髀肉消。何时听野老，鼓腹颂唐尧。汎汎江湖上，悠悠宇宙中。一身常有患，万化本无穷。已觉丹砂妄，唯应白发公。沧浪还可濯，闲伴钓鱼翁。
暮春杂诗·其一
作者：贝琼
朝代：明
体裁：五言律诗

世乱疲奔走，空伤万事非。塞鸿还北度，戎马未南归。乐土居人散，丰年野客饥。闭门风雨过，一径落红稀。
暮春杂诗·其二
作者：贝琼
朝代：明
体裁：五言律诗

不见春归路，倦登江上楼。五更愁听雨，三月惨如秋。寂寂紫含笑，嘤嘤黄栗留。无心自相恼，岂识老夫忧。
暮春杂诗·其四
作者：贝琼
朝代：明
体裁：五言律诗

汎汎江湖上，悠悠宇宙中。一身常有患，万化本无穷。已觉丹砂妄，唯应白发公。沧浪还可濯，闲伴钓鱼翁。
暮春杂诗（二首）
作者：贝琼
朝代：明
体裁：五言律诗

四海尚风飙，千门转寂寥。传闻收土地，思见复征徭。节士心肝在，将军髀肉消。何时听野老，鼓腹颂唐尧。
朱实送桂花
作者：贝琼
朝代：明
体裁：七言绝句

广寒宫里桫椤树，金粟初分第一枝。满室天香吹不断，老夫清夜酒醒时。
杂诗七首
作者：贝琼
朝代：明

我闻度朔山，蟠桃何郁郁。千岁才一花，结子复何日。食之云不死，敷腴反枯质。跨鹤凌九天，将共五龙匹。谅非广成子，欲待安可必。祖龙帝六合，不暇谈黄虞。且复求神仙，入海窥方壶。置酒阜乡亭，起然忘故都。空留赤玉舄，安期今有无。种桑饲春蚕，桑叶何沃若。种瓜待秋摘，瓜蔓何漠漠。春秋各有获，在野犹可乐。君看金张馆，草深狐兔宅。勿较是与非，看云倚高阁。大哉龙门树，郁郁上参天。根株岂不固，小草还相缠。蓐收行素秋，凄其风露寒。病叶危欲堕，朔禽亦已迁。朝华痛夕陨，掩泪复何言。结束将何之，龙门访陈迹。弁途及良辰，置酒别亲戚。迢迢越千里，人马疲登陟。大江不可济，天方限南北。怅然回吾驾，去从山村适。春山一雨过，百草皆纵横。百草不出山，山中人远行。怀金别妻子，殉禄辞父兄。寒暑忽已易，燕赵千里程。龙门能碎舟，风浪安可争。性命轻鸿毛，苦为朝暮营。愧此山中草，萋萋林下生。薛公未罢相，宾客竞相倾。一朝偶失意，门无珠履声。贵贱已如此，何论死与生。秋燕辞空室，春蝶抱留英。盈虚信物理，聚散亦人情。达士甘寂寞，力耕谢华缨。道尊岂恋禄，心远孰希名。腐鼠非吾饵，朱凤以时鸣。悠然动遐想，五鼎益为轻。
杂诗七首·其一
作者：贝琼
朝代：明
体裁：古风

我闻度朔山，蟠桃何郁郁。千岁才一花，结子复何日。食之云不死，敷腴反枯质。跨鹤凌九天，将共五龙匹。谅非广成子，欲待安可必。
杂诗七首·其三
作者：贝琼
朝代：明
体裁：古风

种桑饲春蚕，桑叶何沃若。种瓜待秋摘，瓜蔓何漠漠。春秋各有获，在野犹可乐。君看金张馆，草深狐兔宅。勿较是与非，看云倚高阁。
杂诗七首·其二
作者：贝琼
朝代：明
体裁：古风

祖龙帝六合，不暇谈黄虞。且复求神仙，入海窥方壶。置酒阜乡亭，起然忘故都。空留赤玉舄，安期今有无。
杂诗七首·其五
作者：贝琼
朝代：明
体裁：古风

结束将何之，龙门访陈迹。弁途及良辰，置酒别亲戚。迢迢越千里，人马疲登陟。大江不可济，天方限南北。怅然回吾驾，去从山村适。
杂诗七首·其六
作者：贝琼
朝代：明
体裁：古风

春山一雨过，百草皆纵横。百草不出山，山中人远行。怀金别妻子，殉禄辞父兄。寒暑忽已易，燕赵千里程。龙门能碎舟，风浪安可争。性命轻鸿毛，苦为朝暮营。愧此山中草，萋萋林下生。
杂诗七首·其四
作者：贝琼
朝代：明
体裁：古风

大哉龙门树，郁郁上参天。根株岂不固，小草还相缠。蓐收行素秋，凄其风露寒。病叶危欲堕，朔禽亦已迁。朝华痛夕陨，掩泪复何言。
杂诗（二首）
作者：贝琼
朝代：明

春山一雨过，百草皆纵横。
百草不出山，山中人远行。
怀金别妻子，殉禄辞父兄。
寒暑忽已易，燕赵千里程。
龙门能碎舟，风浪安可争。
性命轻鸿毛，苦为朝暮营。
愧此山中草，萋萋林下生。¤
杂诗（二首）
作者：贝琼
朝代：明
体裁：古风

薛公未罢相，宾客竞相倾。一朝偶失意，门无珠履声。贵贱已如此，何论死与生。秋燕辞空室，春蝶抱留英。盈虚信物理，聚散亦人情。达士甘寂寞，力耕谢华缨。道尊岂恋禄，心远孰希名。腐鼠非吾饵，朱凤以时鸣。悠然动遐想，五鼎益为轻。
李子庚挽诗
作者：贝琼
朝代：明
体裁：五言排律

屡入元戎幕，曾陪御史骢。一身辞汶上，万里入闽中。东观文章妙，西平将略雄。艰危真自许，敢决更谁同。斩马求藩剑，号猿拓楚弓。行师百道静，破贼两关通。拟复尧封大，重开汉业隆。触蛮犹苦斗，鹰隼若为笼。重雾朝埋日，长星夜陨空。柱天徒有志，填海竟无功。已并田畴义，皆知葛亮忠。江风吹独树，山月照幽宫。英气宁为土，神光或吐虹。尚怜诸子在，国士有遗风。
李将军歌
作者：贝琼
朝代：明
体裁：古风

汉家李广旧无双，年少提兵飞度江。黄石素书心已授，龙文赤鼎手能扛。不作诸生自辛苦，千金结客轻如土。朝呼野外黄头鹘，夜杀山中云毛虎。天子诏书开四夷，五年出塞事征西。三冬冰雪皴人肉，万里关山辟马蹄。今日相看凤阳道，绣袍换酒情编好。虎符金印来未迟，铁砚毛锥吾已老。豪侠平生感慨多，尊前击剑起高歌。定知班固文章在，为勒燕然示不磨。
李氏三节妇行
作者：贝琼
朝代：明
体裁：古风

赫赫陇西杰，奕叶何光辉。一门见三子，不同乡里儿。三妇名家姝，玉貌长蛾眉。大妇居中堂，夜织流黄机。中妇具朝餐，泉出江鱼肥。小妇二十馀，金刀新制衣。青松与女萝，百岁欣相依。未及白头日，双凤俄分飞。入房洗粉黛，岂复施珠玑。盘龙掩明镜，宾鹤琴中悲。生既不同室，死则须同归。鸿雁犹有信，妇道安可暌。残灯冬夜长，素月光徘徊。共绩还共语，白玉当不灰。有子官已高，少壮忽复衰。丈夫少气节，恒惧白刃威。女子乃如上，盐山同巍巍。
杨贞妇王氏诗
作者：贝琼
朝代：明
体裁：古风

石上有琅玕，孤生何猗猗。婉彼深闺秀，笑语间且仪。荣华谅未晚，芳洁当自持。玉镜一朝委，相求岂无媒。冰泮时当归，遥峰翠新拂。行行别父母，遂居君子室。君子官已崇，新欢鼓琴瑟。如何事前驱，中道永相失。东家有宋玉，西家有王昌。皆知慕明艳，讵忍隳太纲。露多焉能污，江永不可方。贞心耀白日，峻节厉秋霜。泣淡欲成河，捐躯遂如墓。宁同陌上花，誓比山头树。织绮献秋切，条桑事春务。向非厄彊暴，岂知金石固。
杨鸣鹤顾留宿殳山有诗相示用韵荅之
作者：贝琼
朝代：明
体裁：五言律诗

转蓬悲杜甫，命驾愧张翰。把酒忘年老，听诗坐夜阑。不趋龙尾道，休上虎须滩。白屋真堪乐，青山且共看。
枢密院椽曹李至刚从帖木公守耽罗一年诏回京师遇风抵曹泾明年夏复蹈海北上诗以送之
作者：贝琼
朝代：明
体裁：古风

白洋十月行人苦，北风簸浪鱼龙舞。黑洋六月南风回，海客椎牛赛彭祖。使者迢迢入帝畿，连艘夜发迅如飞。六鳌尚戴三山起，一鹤初从万里归。张仪虽困犹存舌，置酒都门歌激烈。丈夫得官贵少年，腐儒穷经空白发。
枯棘双禽
作者：贝琼
朝代：明
体裁：七言绝句

山禽白头如老翁，一双相命复相从。秋田无禾苦不饱，下上胡为荆棘中。
桃核杯歌
作者：贝琼
朝代：明
体裁：古风

度朔之山有桃屈蟠千里兮，结子轮囷大如瓮。天上惟闻方朔偷，人间不许刘郎种。何年阿母燕云台，食桃戏作鸳鸯杯。道士王回献阙下，缺月夜堕青天来。玉杯未辩新垣诈，学士银杯一时化。安知别有蓬莱物，百斛葡萄向君泻。鸾歌凤舞在君前，酌此可以求神仙。山中看花试挟双窈窕，一醒一醉三千年。
梅泉处士长卿挽诗
作者：贝琼
朝代：明
体裁：七言律诗

先生出处任乾坤，四十不登金马门。长者已称如石建，孤臣终惜弃虞翻。天寒柏树无乾泪，月落梅花有返魂。季子绣衣霄汉立，风流文采喜犹存。
梦游澄林
作者：贝琼
朝代：明
体裁：古风

我梦游澄林，方舟坐垂钓。一水穷萦回，三峰隐奔峭。娟娟碧筱合，灼灼朱葩耀。残雨趁回风，断云通返照。林昏野老炊，溪动寒女漂。平生爱桃源，何年陡员峤。永惭白发蒲，起应金门诏。犹思洗药处，空歌采菱调。一鹤已与讥，九龙那免诮。觉来复京华，语儿成一笑。
梦游秦望山歌送客归越中
作者：贝琼
朝代：明
体裁：古风

秦望何崔嵬，削如青莲开。下临七十二湖之浩荡，上接三十六洞之萦回。梦中夜渡浙江水，轻如鹤背乘风来。欲求轩辕上天处，白云尚锁烧丹台。徒知有弱水，安可睹蓬莱。但闻松声万壑兮，夹飞湍之喧豗。赤日惨淡而无色，复殷殷之雄雷。踰千盘兮历百折，香炉玉笥左右列。山中二女问何迟，桃花落尽燕支雪。金鸡三叫失所在，惟想参差白银之观阙。龙绡寄别泪，三载犹未灭。有美一人兮佩珊珊，昨游吴门复东还。余愿从而上下兮，叫安期于云间。回首隔千里，可望不可攀。
槐阴亭
作者：贝琼
朝代：明
体裁：七言律诗

云团车盖起重重，文正三朝相业隆。种树百年蟠厚地，读书六月坐清风。蝉吟露叶初回梦，虫吐秋丝忽堕空。今日洛阳卿相宅，牡丹谁看状元红。
槜李郭宗夏兄弟五人友爱尤笃后值兵变东西散处宗夏思之为作五雁图赋诗
作者：贝琼
朝代：明
体裁：古风

五雁何翩翩，饮啄同清池。失路在中道，饥寒不相知。昔为八龙聚，今作四鸟离。惊飙广漠至，十月百草衰。天高羽翮短，苦受胡鹰欺。上林岂不广，念汝归何时。管蔡兴流言，坐使君臣疑。京城死大叔，寤生手刃之。淮南歌尺布，千岁有馀悲。东阿苦不容，七步咏然箕。骨肉成虎狼，所争毫与釐。我观五雁图，为继鹡鸰诗。
横港
作者：贝琼
朝代：明
体裁：五言律诗

南行入横港，茅屋带林丘。落日犹斜照，寒潮忽倒流。牛羊平野散，鹅鸭小溪浮。喜见平生友，篱边一系舟。
次韵夏士文
作者：贝琼
朝代：明
体裁：七言律诗

故人不见十年馀，长忆故人看旧书。直从渠象山头至，相过凤皇城里居。白雪翻匙共野饭，银刀出网分河鱼。从来陶令苦迂僻，只拟东皋归荷锄。
次韵张师广助教登雨花台
作者：贝琼
朝代：明

行行出城南，登高望三丘。雉堞壮天居，宫殿若云浮。星分斗牛野，水合江汉流。苍然淮上山，聚米当马头。气已无朔漠，人今冠中州。慷慨忆当时，远近开朱楼。仙人翠羽帐，王母珊瑚钩。貂蝉霭七贵，车马从五侯。光辉互照耀，气意何绸缪。皇威复禹迹，风气移荒陬。千屯夹虎士，万斛回龙舟。将军卫霍功，相国房杜谋。我来览奇观，发兴属清秋。已将函谷并，遂与洛阳侔。所悲迫衰谢，蒙汜安可留。目送桃叶远，水深凫雁洲。清谈哂诸老，匡时忘远犹。庶穷入极旷，慰此千里游。
次韵张师广助教登雨花台·其一
作者：贝琼
朝代：明
体裁：古风

行行出城南，登高望三丘。雉堞壮天居，宫殿若云浮。星分斗牛野，水合江汉流。苍然淮上山，聚米当马头。气已无朔漠，人今冠中州。慷慨忆当时，远近开朱楼。仙人翠羽帐，王母珊瑚钩。貂蝉霭七贵，车马从五侯。光辉互照耀，气意何绸缪。
次韵张师广助教登雨花台·其二
作者：贝琼
朝代：明
体裁：古风

皇威复禹迹，风气移荒陬。千屯夹虎士，万斛回龙舟。将军卫霍功，相国房杜谋。我来览奇观，发兴属清秋。已将函谷并，遂与洛阳侔。所悲迫衰谢，蒙汜安可留。目送桃叶远，水深凫雁洲。清谈哂诸老，匡时忘远犹。庶穷入极旷，慰此千里游。
次韵张希载雨中书怀
作者：贝琼
朝代：明
体裁：古风

夏雨盈百川，高岸复深谷。鳞鳞低度云，汨汨驶流瀑。口营叹翔鹳，臆诉哀病鹄。征夫在中道，少妾乱心曲。更希若木光，照此车下独。
次韵方文敏秋兴五首
作者：贝琼
朝代：明

地拱皇陵松柏深，君王法驾几时临。汉宫甘露曾闻昔，周室丰年岂自今。太史已删金匮录，词臣应制凤台吟。忆陪仙仗千官入，春日新莺在柳阴。一日龙飞濠泗间，橐驼胡马走阗颜。已来肃慎通沧海，更却呼韩闭玉关。使者旌旗分道出，将军部曲凯歌还。白头野老知何事，紫气常瞻万岁山。天限长江雪浪浮，临江百尺起朱楼。春风秋月归新恨，楚水吴山忆旧游。已沃腥臊无朔漠，从来壮丽有西州。万年大业如磐石，四海诸侯尽缀旒。锦城春色醉芙蓉，甲第楼台有几重。万里黄河遥北注，一丸函谷小东封。生常客寄悲工部，老托官联忝辟雍。始信童谣应千古，浮丘一马化为龙。西湖一雨始知秋，水碧山明散客愁。何日仙人留白石，当时宋祖战清流。银河接地西南界，玉气通天日夜浮。怀古登高无限意，暮云千里重回头。
次韵方文敏秋兴五首·其一
作者：贝琼
朝代：明
体裁：七言律诗

地拱皇陵松柏深，君王法驾几时临。汉宫甘露曾闻昔，周室丰年岂自今。太史已删金匮录，词臣应制凤台吟。忆陪仙仗千官入，春日新莺在柳阴。
次韵方文敏秋兴五首·其三
作者：贝琼
朝代：明
体裁：七言律诗

天限长江雪浪浮，临江百尺起朱楼。春风秋月归新恨，楚水吴山忆旧游。已沃腥臊无朔漠，从来壮丽有西州。万年大业如磐石，四海诸侯尽缀旒。
次韵方文敏秋兴五首·其二
作者：贝琼
朝代：明
体裁：七言律诗

一日龙飞濠泗间，橐驼胡马走阗颜。已来肃慎通沧海，更却呼韩闭玉关。使者旌旗分道出，将军部曲凯歌还。白头野老知何事，紫气常瞻万岁山。
次韵方文敏秋兴五首·其五
作者：贝琼
朝代：明
体裁：七言律诗

西湖一雨始知秋，水碧山明散客愁。何日仙人留白石，当时宋祖战清流。银河接地西南界，玉气通天日夜浮。怀古登高无限意，暮云千里重回头。
次韵方文敏秋兴五首·其四
作者：贝琼
朝代：明
体裁：七言律诗

锦城春色醉芙蓉，甲第楼台有几重。万里黄河遥北注，一丸函谷小东封。生常客寄悲工部，老托官联忝辟雍。始信童谣应千古，浮丘一马化为龙。
次韵杨德中见寄
作者：贝琼
朝代：明
体裁：五言律诗

五月大江满，白波如白云。看山重约客，载酒试从君。竹所宜频扫，桃源或未闻。龙蛇今已远，麋鹿任为群。
次韵杨秉哲录事见寄二首
作者：贝琼
朝代：明

尧封北尽蓟门宽，执戟阳郎喜调官。幕下赋诗诸客避，马前射雁一军欢。人材今日收孙楚，相业从来许谢安。无限江南好山色，他年归约老夫看。一曲西湖罨画间，花时载酒正红颜。邹枚上客团车盖，燕赵佳人结佩环。甲第楼台分处处，南朝事业尚班班。伤心可得重行乐，空愧沙鸥白鹭閒。
次韵杨秉哲录事见寄二首·其一
作者：贝琼
朝代：明
体裁：七言律诗

尧封北尽蓟门宽，执戟阳郎喜调官。幕下赋诗诸客避，马前射雁一军欢。人材今日收孙楚，相业从来许谢安。无限江南好山色，他年归约老夫看。
次韵杨秉哲录事见寄二首·其二
作者：贝琼
朝代：明
体裁：七言律诗

一曲西湖罨画间，花时载酒正红颜。邹枚上客团车盖，燕赵佳人结佩环。甲第楼台分处处，南朝事业尚班班。伤心可得重行乐，空愧沙鸥白鹭閒。
次韵杨鸣鹤
作者：贝琼
朝代：明
体裁：七言律诗

玄圃沧洲愿未酬，倏忽光景岂能留。江草江花还刺眼，春风春雨又从头。已知出处非同调，且拟登临为写忧。尹看南山尽松柏，英雄何处葬眠牛。
次韵杨鸣鹤游紫微山一首用章孝标韵
作者：贝琼
朝代：明
体裁：五言律诗

金刹藤萝外，通人一径微。天风铁凤语，海雨墨龙飞。水落仙翁井，云收玉女衣。东楼曾玩月，夜挟彩鸾归。
次韵管郑州玄泽
作者：贝琼
朝代：明
体裁：五言律诗

相逢俱一笑，官不补遗馀。鸾凤随新曲，龙蛇见草书。日边来使者，濠上只空庐。更展胸中学，平明对玉除。
次韵荅王蕴德纪善雨中见寄
作者：贝琼
朝代：明
体裁：古风

老夫三月不出门，懒性有如嵇叔夜。圣明遇物先采擢，枯槁于时亦沾洒。病驹只合中野弃，寒雀宁思上林下。印常不启信官间，书亦慵耽从容假。淮南六月如早秋，未脱吴绫颇相讶。白雨三更沧海立，黄河一道青天泻。池翻红艳落莲衣，石长绿文成藻藉。姑恶时鸣父老忧，鬼车夜过儿童怕。空怀南苍人相远，岂有东家马堪借。百钱沽酒愧瓶空，斗米如珠抱衾卖。已惭不作子虚赋，尚托端居广文舍。隐几南窗亦自高，驱车九陌知谁暇。识字终非杨子博，题诗误许曹刘亚。但觅丹砂苦未成，久知白发那能化。两峰绝境可诛茅，何处良田足甘蔗。赤城仙子玉符孙，双璧今倾凤台价。楚筵设醴未应忘，齐门鼓瑟空遭骂。时看新学气如虹，病送残年肉销胯。投劾终当去石门，日斜田父茅檐话。
次韵邵筼谷暮春三首
作者：贝琼
朝代：明

处士浑同郑子真，水南结屋与山邻。已从竹笋生旁舍，不遣桃花误世人。一枕槐根午梦长，不知梦里别春光。禽工唱和偏能熟，蜂苦经营也自忙。樱颗红垂山雨晴，荷钱绿卷水风生。佳人莫惜频行斝，狂客从教醉绝缨。
次韵邵筼谷暮春三首·其三
作者：贝琼
朝代：明
体裁：七言绝句

樱颗红垂山雨晴，荷钱绿卷水风生。佳人莫惜频行斝，狂客从教醉绝缨。
次韵邵筼谷暮春三首·其二
作者：贝琼
朝代：明
体裁：七言绝句

一枕槐根午梦长，不知梦里别春光。禽工唱和偏能熟，蜂苦经营也自忙。
次韵邵雰谷暮春
作者：贝琼
朝代：明
体裁：七言绝句

处士浑同郑子真，水南结屋与山邻。已从竹笋生旁舍，不遣桃花误世人。
次韵铁厓先生醉歌
作者：贝琼
朝代：明
体裁：古风

先生爱酒称酒仙，清者为圣浊为贤。清江三月百花合，江头日坐流萍舡。左携张好右李娟，紫檀双凤鹍鸡弦。倾家买酒且为乐，老妇勿忧无酒钱。白日西没天东旋，秋霜入镜何当玄。蓬莱有路不可到，祖龙已腐三重泉。何如快饮三万日，酒楼即起糟丘边。愿持北斗挹东海，月落枕股楼头眠。
次韵铁厓先生醉歌
作者：贝琼
朝代：明

先生爱酒称酒仙，清者为圣浊为贤。清江三月百花合，江头日坐流萍船。左携张好右李娟，紫檀双凤鹍鸡弦。倾家买酒且为乐，老妇勿忧无酒钱。白日西没天东旋，秋霜入镜何当玄。蓬莱有路不可到，祖龙已腐三重泉。何如快饮三万日，酒楼即起糟丘边。愿持北斗挹东海，月落枕股楼头眠。
次韵陈仲谋
作者：贝琼
朝代：明
体裁：七言律诗

一夜秋霜入镜中，静观诸妄已圆融。离禽自托寒枝小，病马犹思碧草丰。出海云霞无旦暮，红天日月自西东。危楼独倚无穷思，心事何人得与同。
正月二日偕邵筼谷过吕德常宅留饮
作者：贝琼
朝代：明
体裁：七言律诗

东风十日消残雪，溪上水生三尺高。同舟为觅故人去，闭阁不放老兵逃。银甲弹筝促雁柱，玉盘缕肉鸣鸾刀。夜深更尽百杯酒，莫惜淋漓宫锦袍。
正月廿九日杨鸣鹤席上分韵得几字
作者：贝琼
朝代：明
体裁：古风

两山昨夜风雨止，水涨新痕没沙尾。黄知彭泽柳初芽，红见武陵桃欲蕊。老去逢春更惜春，平生酒伴谁知己。白发杨郎古奇士，千金已散归田里。闭门留客为张筵，共喜一时成二美。小儿行觞不计筹，大儿割肉能操匕。冬殖下箸白于肪，秋藕洗泥寒刺齿。且须快意在今朝，况我中年会能几。乱离相见亦偶然，海内交游半为鬼。颠狂岂顾傍人毁，但恨白日无淹晷。赋诗已觉无曹刘，骂客安知有程李。坐中一鹤能商歌，歌作连珠尽倾耳。风卷新声入夜云，豪竹哀丝静如水。若为倒卷玻瓈江，百尺高楼眠不起。
殳史吟
作者：贝琼
朝代：明
体裁：古风

神人夜割蓬莱股，苍然尚作青狮舞。殳基得道此飞腾，烟火千家自成坞。前年盗起官军下，存者如星才四五。我来欲置读书床，出入未愁穿猛虎。山寒月黑无人声，夹道长松作风雨。佩环何日归公主，泉下铜棺閟千古。石仆麒麟罢官守，林宿鸱鸮闻鬼语。苦耽胜概惜残年，共说当时悲老父。锦绣池台已零落，田翁八十锄新土。伤哉土俗尊巫觋，伏腊荒祠沸箫鼓。祠旁凿井深不枯，云气随龙有时吐。试上崔嵬望沃洲，直将培鞬齐天姥。春前野桃浑欲放，雪尽黄精亦堪煮。兴来起挟李长庚，重载琵琶双玉女。
殳山隐居夏日
作者：贝琼
朝代：明
体裁：七言律诗

病客从教懒出村，两山一月雨昏昏。野花作雪都辞树，溪水如云忽到门。无复元戎喧鼓吹，试从田父牧鸡豚。来青处士时相过，犹是平原旧子孙。
毛女辞二解·其一
作者：贝琼
朝代：明
体裁：古风

一叶为衣双足赤，何年入山不火食，宫中歌舞犹能忆。犹能忆，空徘徊，白日晚，阿房灰。
毛女辞二解·其二
作者：贝琼
朝代：明
体裁：古风

凤皇钗脱鸟云亸，红叶花鲜还自把，朝朝暮暮南山下。南山下，千万年，不采药，能神仙。
水芙蓉
作者：贝琼
朝代：明
体裁：七言律诗

万里名花蜀上分，澄红浑似锦江濆。夜承仙掌三清露，春剪巫山一片云。未许王家誇少妇，还从卓氏妒文君。所思欲寄知何处，雁断天南日色醺。
水龙吟·春思
作者：贝琼
朝代：明
体裁：词

楚天归雁千行，一书不寄相思苦。匆匆过了，踏青时节，更愁风雨。燕子黄昏，海棠春晓，几番凄楚。问谁能为写，重重别恨，算除有、江淹赋。尚记银屏翠箔，抱琵琶、夜调新谱。芳年易度，沈腰宽尽，白头如许。弱水三千，武陵一曲，重寻何处。奈无情杜宇，年年此日，到淮南路。
池河驿
作者：贝琼
朝代：明
体裁：古风

早发红心驿，日暮宿池河。百里无人烟，狐兔马前过。山明见野火，溪浅通微波。却立时踯躅，前登益嵯峨。北风何萧萧，尘埃衣上多。下马留信宿，对酒一长歌。
泮池荷花
作者：贝琼
朝代：明
体裁：古风

荷生泮池中，云覆明镜密。清飙激回芳，浊水钟妙质。凝碧洗朝雨，嫣红酣落日。折茎或牵丝，食薏时摘实。犹疑南浦泛，谅匪东林匹。
洪武八年三月奉旨分教中都生自龙江至临淮凡十日为赋长谣以纪山川风景云
作者：贝琼
朝代：明
体裁：古风

三月金陵别，匆匆催夜发。无处不伤春，杨花半江雪。海水忽成潮，奔流亦西回。行人度江去，何日金陵来。可爱焦山孤，直对妙高台。天遣神鳌戴拳石，青莲一朵龙宫开。雨足南风生五两，楚柁吴樯竞来往。海门雁阵入云飞，甓社鲎帆迎月上。信宿过淮阴，不见淮阴祠。将军竟为儿女诈，空忆钓鱼城下时。行行泗州近，岸有铁佛古。水妃泉下伏，犹疑作雷雨。平生不出户，焉知天下奇。前瞻凤阳城，宫殿起参差。两都未足论，天启万年基。四方此会同，车马填九逵。苦酒能宽忧，酌酒日赋诗。远游颇快意，白发羞成丝。怅望芳草绿，秪合归樵牧。明年上疏当乞身，葛洪井西镜湖曲。
洪武六年五月初一日早朝奉天殿西域国师来朝盖前代所未有也目击盛事因赋
作者：贝琼
朝代：明
体裁：七言律诗

中天宫阙绚琉璃，五丈高悬日月旗。天子万年当玉座，国师五日拜丹墀。御炉不断龙涎喷，宫扇初交雉尾移。江海小臣陪百辟，白头今日睹朝仪。
浙江亭观潮
作者：贝琼
朝代：明
体裁：七言律诗

山摧岸坼昼冥冥，动地西风带蜃腥。沧海倒流吞日月，青天中裂走雷霆。欲抬白马今无迹，莫信神鱼尚有灵。一气虚空自升降，乾坤与我亦浮萍。
海翁谣
作者：贝琼
朝代：明
体裁：古风

海翁随白鸥，白鸥亦不惊。千金散如土，身与白鸥轻。问翁甲子翁但笑，人间岂识女期生。祖龙一别阜乡晚，已见六鳌脊腐三山倾。天空潮落夜如水，月色下照珠宫明。麻姑到家急汛扫桃核，酌酒为劝王方平。
清明日
作者：贝琼
朝代：明

二月杨溪花乱开，黄须紫萼斩新裁。春到清明已如客，看花一日定千回。出门今日向何处，花恼山翁走欲狂。此身忽已过半百，直须烂醉荅春光。北里南邻日日过，花开不饮竟如何。庭前昨夜暂相赏，地上今朝应更多。
清明日·其一
作者：贝琼
朝代：明
体裁：七言绝句

二月杨溪花乱开，黄须紫萼斩新裁。春到清明已如客，看花一日定千回。
清明日·其三
作者：贝琼
朝代：明
体裁：七言绝句

北里南邻日日过，花开不饮竟如何。庭前昨夜暂相赏，地上今朝应更多。
清明日·其二
作者：贝琼
朝代：明
体裁：七言绝句

出门今日向何处，花恼山翁走欲狂。此身忽已过半百，直须烂醉荅春光。
清明日陪杨铁崖饮城东门是日风雨
作者：贝琼
朝代：明
体裁：七言律诗

荡舟挝鼓出东门，怪雨盲风野色昏。海上一春犹作客，楼头三日共开樽。青山石马新人冢，锦树黄鹂旧相园。快意百年须痛饮，转头何处不销魂。
游仙诗三首
作者：贝琼
朝代：明

巍巍阆风台，层构切青霄。一气存太始，三神建高标。天风翼芝盖，仙曲和箫韶。左携赤斧游，右御山图朝。上帝颔其颐，元君目相招。富贵一脱屣，于焉恣长谣。寸田何茫茫，其广周九野。超然凌昆崙，银河夜西泻。高厉风尘表，日月乃在下。神官役鬼工，楼观丹青假。勾陈与玄武，卫此神明舍。麻姑别千霜，岂是得道者。不见海三枯，白发徒盈把。景风扇玄圃，漠漠琼花开。乎美天上月，夜宴九成台。盘行五色芝，酌以紫霞杯。黄屋岂为贵，秦政亦荒哉。浩然中独存，万象方胚胎。纷纷梦玄驹，生死益堪哀。
游仙诗三首·其一
作者：贝琼
朝代：明
体裁：古风

巍巍阆风台，层构切青霄。一气存太始，三神建高标。天风翼芝盖，仙曲和箫韶。左携赤斧游，右御山图朝。上帝颔其颐，元君目相招。富贵一脱屣，于焉恣长谣。
游仙诗三首·其三
作者：贝琼
朝代：明
体裁：古风

景风扇玄圃，漠漠琼花开。乎美天上月，夜宴九成台。盘行五色芝，酌以紫霞杯。黄屋岂为贵，秦政亦荒哉。浩然中独存，万象方胚胎。纷纷梦玄驹，生死益堪哀。
游仙诗三首·其二
作者：贝琼
朝代：明
体裁：古风

寸田何茫茫，其广周九野。超然凌昆崙，银河夜西泻。高厉风尘表，日月乃在下。神官役鬼工，楼观丹青假。勾陈与玄武，卫此神明舍。麻姑别千霜，岂是得道者。不见海三枯，白发徒盈把。
游硖石西山访逵上人坐天开图画所为设酒赋诗
作者：贝琼
朝代：明
体裁：七言律诗

清明无雨试登山，丹井西头一扣关。石戴楼台飞鸟外，天开图昼白云间。桫椤树合阴初绿，踯躅花残色尚殷。却喜远公能置酒，老夫为汝一开颜。
游菩提山值雨宿存思庵
作者：贝琼
朝代：明

连山插天危欲崩，木客结构当千层。
我来看山风雨恶，入山喜见灵泉僧。
闭门留客共野饭，风回雨绝清无蝇。
酒酣熟寝唤不起，夜深花落龛中灯。
轩辕已恐即韩愈，许汜未可讥陈登。
天明僮仆催欲去，却叹世故来相仍。
重寻曲折恐蹉跌，安得远讨闲支藤。
林开川豁见鸟下，山寒石峻愁猿腾。
呼舟独返草堂路，他日重来共毾？。
游菩提山值雨宿存思庵
作者：贝琼
朝代：明
体裁：古风

连山插天危欲崩，木客结构当千层。我来看山风雨恶，入山喜见灵泉僧。闭门留客共野饭，风回雨绝清无蝇。酒酣熟寝唤不起，夜深花落龛中灯。轩辕已恐即韩愈，许汜未可讥陈登。天明童仆催欲去，却叹世故来相仍。重寻曲折恐蹉跌，安得远讨闲支藤。林开川豁见鸟下，山寒石峻愁猿腾。呼舟独返草堂路，他日重来共毾㲪。
溪上
作者：贝琼
朝代：明
体裁：五言律诗

歇马城边路，茅茨在眼中。迢迢一水静，寂寂四山空。白日西南没，青天上下通。行人俱已息，独立数飞鸿。
滁阳驿
作者：贝琼
朝代：明
体裁：古风

群山绕滁州，城郭带林壑。岂惟居人稠，遂使游子乐。苜蓿青满野，羊马盛幽朔。固知英雄主，四方归大略。回视清流关，往事殊可薄。新花寒未开，细雪春犹落。且持一斗酒，独与故人酌。
漫成
作者：贝琼
朝代：明

今朝无酒只清坐，落笔犹有气淩云。天下黄金贱如土，何人为购相如文。东邻昨日收白骨，西邻今日啼青蛾。伤心又过中元节，城下招魂应更多。平生落落苦难合，十五读书今老翁。却怕秋来添客思，梧桐昨夜又西风。南金大贝亦何物，六月胡商死道边。满地清阴日亭午，老夫高枕北窗眠。
漫成·其一
作者：贝琼
朝代：明
体裁：七言绝句

今朝无酒只清坐，落笔犹有气淩云。天下黄金贱如土，何人为购相如文。
漫成·其三
作者：贝琼
朝代：明
体裁：七言绝句

平生落落苦难合，十五读书今老翁。却怕秋来添客思，梧桐昨夜又西风。
漫成·其二
作者：贝琼
朝代：明
体裁：七言绝句

东邻昨日收白骨，西邻今日啼青蛾。伤心又过中元节，城下招魂应更多。
漫成·其四
作者：贝琼
朝代：明
体裁：七言绝句

南金大贝亦何物，六月胡商死道边。满地清阴日亭午，老夫高枕北窗眠。
澄林冬日
作者：贝琼
朝代：明
体裁：七言绝句

连村桑柘犹存叶，一树枇杷已著花。十月澄林好风景，恰如秋浦野人家。
澄林客居二首寄戴良佐沈复东
作者：贝琼
朝代：明

借屋暂移家，当门亦舣槎。地蒸云触石，江涨雨崩沙。卢橘初垂颗，冬青未落花。老夫无一事，日日醉流霞。高人戴安道，词客沈休文。共喜成三友，何劳比五君。园荒葵自种，水近竹宜分。钟鼎非吾事，山中看白云。
澄林客居二首寄戴良佐沈复东·其一
作者：贝琼
朝代：明
体裁：五言律诗

借屋暂移家，当门亦舣槎。地蒸云触石，江涨雨崩沙。卢橘初垂颗，冬青未落花。老夫无一事，日日醉流霞。
澄林客居二首寄良佐沈复东·其二
作者：贝琼
朝代：明
体裁：五言律诗

高人戴安道，词客沈休文。共喜成三友，何劳比五君。园荒葵自种，水近竹宜分。钟鼎非吾事，山中看白云。
灵鹫十景 其一 莲花峰
作者：贝琼
朝代：明
体裁：五言律诗

乱云交霮䨴，孤石疏岧峣。地识金仙隐，岩看玉女朝。香炉贫秀色，太华并高标。恐有峨眉雪，千秋尚未销。
灵鹫十景 其七 梦谢亭
作者：贝琼
朝代：明
体裁：五言律诗

相传谢康乐，曾寄杜明师。此客今为土，何人更解诗。人空黄叶堕，岁久绿苔滋。日暮高亭坐，悠然动我思。
灵鹫十景 其三 葛洪井
作者：贝琼
朝代：明
体裁：五言律诗

洗药源头路，通人有石门。水涵青壁静，云与紫崖奔。鼓翼朝飞鸟，连肱夜饮猿。仙翁今不见，濯足弄潺湲。
灵鹫十景 其九 题名塔
作者：贝琼
朝代：明
体裁：五言律诗

雁塔高千尺，东南远建标。江山留过客，日月记前朝。铎受天风震，梯经劫火烧。四贤谁复继，千古意寥寥。
灵鹫十景 其二 龙泓洞
作者：贝琼
朝代：明
体裁：五言律诗

远通罗刈国，近接梵王台。海客然犀入，山人采乳回。林间无日月，地底有风雷。闻道蜿蜒去，寒潮自往来。
灵鹫十景 其五 连岩栈
作者：贝琼
朝代：明
体裁：五言律诗

危栈梯空上，人行香霭中。险应踰鸟道，幽已出龙宫。日月三天近，风云一径通。何时倚飞翠，极目送孤鸿。
灵鹫十景 其八 理公岩
作者：贝琼
朝代：明
体裁：五言律诗

山僧住上方，高处更苍苍。不雨云烟湿，长春草木香。削成看小朵，幽绝拟空桑。谩识跏趺处，白猿今亦亡。
灵鹫十景 其六 饭？台
作者：贝琼
朝代：明

猿父识？性，身与群猿居。应同支遁马，岂赋狙公狙。共息贝多树，时分香积厨。黑衣今不至，长啸意何如。
灵鹫十景 其六 饭�台
作者：贝琼
朝代：明
体裁：五言律诗

猿父识�性，身与群猿居。应同支遁马，岂赋狙公狙。共息贝多树，时分香积厨。黑衣今不至，长啸意何如。
灵鹫十景 其六 饭𤠔台
作者：贝琼
朝代：明

猿父识𤠔性，身与群猿居。应同支遁马，岂赋狙公狙。共息贝多树，时分香积厨。黑衣今不至，长啸意何如。
灵鹫十景 其十 呼猿洞
作者：贝琼
朝代：明
体裁：五言律诗

白猿呼不至，洞口白云重。涧落经霜果，崖留挂月松。相传来万里，独啸应千峰。碧玉环犹在，何人识旧踪。
灵鹫十景 其四 合涧桥
作者：贝琼
朝代：明
体裁：五言律诗

横水东西落，幽人日夜过。宛宛龙赴壑，隐隐鹊填河。缅想赤城路，潜通沧海波。远公不送客，芳草涧边多。
灵鹫十景·莲花峰
作者：贝琼
朝代：明

乱云交霮䨴，孤石疏岧峣。地识金仙隐，岩看玉女朝。香炉贫秀色，太华并高标。恐有峨眉雪，千秋尚未销。远通罗刈国，近接梵王台。海客然犀入，山人采乳回。林间无日月，地底有风雷。闻道蜿蜒去，寒潮自往来。洗药源头路，通人有石门。水涵青壁静，云与紫崖奔。鼓翼朝飞鸟，连肱夜饮猿。仙翁今不见，濯足弄潺湲。横水东西落，幽人日夜过。宛宛龙赴壑，隐隐鹊填河。缅想赤城路，潜通沧海波。远公不送客，芳草涧边多。危栈梯空上，人行香霭中。险应踰鸟道，幽已出龙宫。日月三天近，风云一径通。何时倚飞翠，极目送孤鸿。猿父识？性，身与群猿居。应同支遁马，岂赋狙公狙。共息贝多树，时分香积厨。黑衣今不至，长啸意何如。相传谢康乐，曾寄杜明师。此客今为土，何人更解诗。人空黄叶堕，岁久绿苔滋。日暮高亭坐，悠然动我思。山僧住上方，高处更苍苍。不雨云烟湿，长春草木香。削成看小朵，幽绝拟空桑。谩识跏趺处，白猿今亦亡。雁塔高千尺，东南远建标。江山留过客，日月记前朝。铎受天风震，梯经劫火烧。四贤谁复继，千古意寥寥。白猿呼不至，洞口白云重。涧落经霜果，崖留挂月松。相传来万里，独啸应千峰。碧玉环犹在，何人识旧踪。
灵鹫观灯
作者：贝琼
朝代：明
体裁：七言律诗

天乐风传应壑雷，鹫峰春色似蓬莱。一天象纬迎秋转，千月龙宫彻夜开。西国胡僧依树坐，上方玉女散花来。夜深借榻山房宿，更欲题诗到上台。
独酌
作者：贝琼
朝代：明
体裁：古风

行军已六九，发脱身渐羸。不及桃李花，遽成莆柳衰。贵贱必同尽，造化宁吾私。徒闻王子乔，何处求安期。区区营丹砂，贪生无乃欺。今朝欣无事，酒熟当自持。
猛虎行
作者：贝琼
朝代：明
体裁：四言诗

有虎有虎，在彼中野。高步风生，何物敢侮。以比直臣，独立无与。前称长孺，后载文举。亦有埋轮，复闻破柱。为时所惮，豺狼气沮。奈何今人，使我怀古。
玉山窟儡歌
作者：贝琼
朝代：明
体裁：古风

玉山窟儡天下绝，起伏进退皆天机。巧如惊猿木杪坠，轾如快鹃峰尖飞。流苏帐下出新剧，河梁古别传依稀。黄龙碛里胡雏语，李陵台前汉使归。当筵舞剑不辟客，顿足踏地争牵衣。玉箫金管静如水，西夏钿山相是非。昔闻汉主出大汉，七日始脱平城围。当时论功孰第一，木偶解走单于妃。奇兵百万竟何事，将军赐级增光辉。龙争虎战亦同幻，尊中有酒君无违。呜呼在家双凤和我曲，玉斗碎落千珠玑。
瑞莲
作者：贝琼
朝代：明

双花相向复相辉，白帝西游拥一妃。羽盖风清朝并载，珠宫月冷夜同归。翠房已作鸳鸯结，红粉那成蛱蝶飞。亭上酒醒杏不断，满汀暮雨湿仙衣。秋水嘉莲瑞一门，初花惊见出同根。美珠汉女无留迹，鼓瑟相灵有返魂。相府昔年曾制曲，仙家今日重开樽。合欢何限风流意，怨绿愁红谩自繁。
瑞莲·其一
作者：贝琼
朝代：明
体裁：七言律诗

双花相向复相辉，白帝西游拥一妃。羽盖风清朝并载，珠宫月冷夜同归。翠房已作鸳鸯结，红粉那成蛱蝶飞。亭上酒醒杏不断，满汀暮雨湿仙衣。
瑞莲·其二
作者：贝琼
朝代：明
体裁：七言律诗

秋水嘉莲瑞一门，初花惊见出同根。美珠汉女无留迹，鼓瑟相灵有返魂。相府昔年曾制曲，仙家今日重开樽。合欢何限风流意，怨绿愁红谩自繁。
用苏东坡先生韵赋竹轩
作者：贝琼
朝代：明
体裁：古风

朝饥不饱肉，朝寒忍看竹。爱竹已成癖，尚胜桃李俗。食笋冀生肥，我癖无良医。箨龙未可斸，颇怪镵奴痴。竹下哦诗空咀嚼，月明夜半来笙鹤。
田家行
作者：贝琼
朝代：明
体裁：古风

田中八月红稻熟，田头黄雀飞且啄。去年出走不得收，今年父子田舍宿。夫妇小妇长裁衫，夜起剪乘饲五蚕。不言画眉无宝镜，不恨梳头无宝簪。稻登场，蚕在箔，新谷可舂丝可络。赛神城南听神语，但祈无兵岁不苦。
甲辰七月十三日书所见
作者：贝琼
朝代：明
体裁：古风

行人渐稀日已没，星堕西南大口月。一道馀光夜不收，青天万丈金蛇掣。
甲辰元旦
作者：贝琼
朝代：明
体裁：五言律诗

五十今朝过，谈经滞海滨。天阴不见日，地冷未知春。染翰题新语，开襟待故人。宫花遍朝士，那上小乌巾。
留别陈敬夫
作者：贝琼
朝代：明
体裁：七言律诗

天低海上山如黛，雪尽淮南柳未黄。浩荡春光还自好，飞腾暮景为谁忙。膏车秣马归应急，把酒论诗乐未央。明发匆匆又南北，有书时托塞鸿将。
病中寄方文敏
作者：贝琼
朝代：明
体裁：七言律诗

一秋已过春复回，柳条梅萼定相催。淮南病客惟高卧，雪后故人今不来。诗卷暮年愁总废，烛花清夜喜还开。东轩风月与谁赏，新酒双行琥珀杯。
病中次韵张思广助教见寄二首
作者：贝琼
朝代：明

为客金陵久，惊秋素发乾。酒狂山简放，诗苦孟郊寒。野圃荒谁理，宫衣病总宽。封书寄儿子，早晚发长干。有泪如银烛，心灰却始乾。空瞻鸿雁远，不念鹡鸰寒。江海浮吴阔，乾坤入楚宽。登楼重拟赋，落日在阑干。
病中次韵张思广助教见寄二首·其一
作者：贝琼
朝代：明
体裁：五言律诗

为客金陵久，惊秋素发乾。酒狂山简放，诗苦孟郊寒。野圃荒谁理，宫衣病总宽。封书寄儿子，早晚发长干。
病中次韵张思广助教见寄二首·其二
作者：贝琼
朝代：明
体裁：五言律诗

有泪如银烛，心灰却始乾。空瞻鸿雁远，不念鹡鸰寒。江海浮吴阔，乾坤入楚宽。登楼重拟赋，落日在阑干。
癸丑元日喜雪因携酒过来青堂招诸生共饮
作者：贝琼
朝代：明
体裁：七言律诗

梦觉黄鸡唱已三，隔窗声碎饲吴蚕。惊风夜半愁回北，瑞萶春前喜过南。携酒试从田父饮，买花那称老人簪。丰年有象应堪卜，满意来青共笑谈。
登云间驿楼次李颜韵
作者：贝琼
朝代：明
体裁：五言律诗

万国干戈里，荒荒野日曛。残唐终五季，炎汉亦三分。战伐求颇牧，讴歌忆舜文。伤时一惆怅，倚柱送孤云。
登积庆寺阁
作者：贝琼
朝代：明
体裁：古风

层楼何巍哉，金碧中突兀。俯见百里外，山断平野阔。青天倾东南，伯气忽已灭。忆作皇庆初，六合既同辙。眷兹葭菼中，鬼二成观阙。我来属丧乱，彷佛大业末。奔窜虽云苦，登眺亦颇悦。居庸不可见，太华才一发。故乡今何如，路险复霜雪。苍苍白日晚，目送归鸟没。
白水村
作者：贝琼
朝代：明
体裁：古风

朝发白水村，风帆健如马。行人互先后，去鸟纷上下。白云生远岑，青天入平野。依稀林木外，幡幢见精舍。河边四五家，犹是鸡豚社。我游亦已屡，把酒心莫写。欲访桃花源，悠悠愧渔者。
白苧词
作者：贝琼
朝代：明
体裁：古风

江清月高夜未央，芙蓉半白微有霜。天魔小队分两行，胡姬更劝葡萄浆。酒酣回身入洞房，金炉火煖艺都梁。愿君朝出夜饮酒，祝君千年万年寿。
白茅歌美华亭丞盛彦忠
作者：贝琼
朝代：明
体裁：古风

山东未息马，山西尚挥戈。急起州县丁，北开白茅河。海风裂面天雨雪，山高水深不见月。万人凿土如凿山，河边死者谁收骨。白茅河成如白虹，百里直与昆城通。将军不待驱鬼工，平地遂作鱼龙宫。问谁爱民如爱子，华亭盛侯古莫比。昔去今还悲复喜，非汝身为白茅鬼。盛侯之德之水，千古万古流不已。
白莲
作者：贝琼
朝代：明
体裁：七言律诗

太液初花宿露团，香浓粉淡不胜寒。金茎侧泻仙人掌，玉叶危擎帝子冠。水阔天空愁欲堕，风清月落好谁看。西湖肠断西施采，一曲菱歌唱未阑。
白雪歌
作者：贝琼
朝代：明
体裁：古风

昆仑火炎玉已灰，神为六叶空花开。北风万里寒门来，一夜吹落金银台。填埙委谷何皑皑，龙蛇僵缩虎豹哀。洪流不作龙门雷，崆峒太白危欲摧。将军夜出犹未回，马前一片大如杯。山中野老居崔嵬，酌酒以匏烧芋魁。安知银屏翠箔围白台，但歌田有百谷年无灾。
皂林驿
作者：贝琼
朝代：明
体裁：古风

朝发白水村，夕次皂林驿。水腥无饮马，林墨有归翮。昔时兵交地，白骨如山积。万灶今已夷，风亭焕新饰。居人尚星散，父老悲故迹。团团关山月，夜逐南征客。
真真曲
作者：贝琼
朝代：明
体裁：古风

断丝弃道边，何日缘长松。堕羽别炎洲，不复巢梧桐。请君且勿饮，听我歌懊憹。在昔全盛时，冠盖纷相从。盘游易水上，意气天山雄。金刀手割鲜，酒给葡萄浓。坐有一枝春，秀色不可双。娉婷刘碧玉，绰约商玲珑。宝髻金雀钗，已觉燕赵空。或闻操南音，未解歌北风。上客惊且疑，姓字初未通。问之惭复泣，乃起陈始终。妾本建宁女，远出西山翁。父母生妾时，谓是金母童。梨花锁院落，燕子窥帘栊。迢迢官朔方，南归山水重。侵贷国有刑，桎梏加父躬。鬻女以自赎，白璧沦泥中。秋娘教歌舞，声价倾新丰。永为倡家妇，遂属梨园工。览镜拂新翠，吹箫和小红。身居十二楼，屡入明光宫。京华多少年，门外嘶青骢。自伤妾薄命，失路随秋蓬。不如孟光丑，犹得嫁梁鸿。客闻为三叹，祖德宁未崇。回黄忽变绿，人事何匆匆。有客伤缇萦，无人怜蔡邕。遣使白丞相，削籍归旧宗。小史三十馀，勿恨相如穷。配汝执箕帚，今夕看乘龙。鸳鸯并玉树，鹦鹉开金笼。银甲不复整，红牙不复摐。提瓮自汲水，絺绤亦御冬。应非事羊侃，颇类归建封。琵琶感商妇，老大犹西东。崔徽怨憔悴，浪写丹青容。依依章台柳，落絮春无踪。小妾恨题驿，竟与琼奴同。时多困坎坷，事或欣遭逢。焉知百尺井，歘登群玉峰。借问为者谁，内相姚文公。
礼部员外张惟中七月十二日暮归赋诗入韵知者自尚书牛公以下凡若干人夫汉谣魏体互有不同巧于状物者过丽切于言志者怕直惟中退食之顷率尔成章且不以私而忘公情与景俱至已予因续众作之后凡器不足以谐空桑也
作者：贝琼
朝代：明
体裁：古风

秋至星火流，病觉中岁剧。成均忝分教，才非一狐腋。日入欣暂休，野老或争席。清谈杂虚无，以永风月夕。百年会有尽，富贵非所适。鸣虫亦知候，倦鸟思假息。脱冠已童然，如何拘百役。酒醉不复言，道固存目击。
秋夜长
作者：贝琼
朝代：明
体裁：古风

夜长河漫漫，嫠妇叹且泣。落月当窗悬，回风寻户入。新愁不可道，古恨无时断。吾将叫重华于江之南，苍梧山高湘水满。耿耿不寐，起观东方。溥彼白露，降而为霜。碧草无情，亦陨其芳。安得不老，既玄而苍。周公待旦，思兼三王。伤哉何为，揽衣彷徨。
秋怀
作者：贝琼
朝代：明

露下百草变，凄凄天地秋。亦如中年客，玉颜安可留。山鸣迅商激，水涸行潦收。恩方改团扇，意复存弊裘。梧桐叶尽脱，孤雏夜啾啾。光景忽已逝，感之双涕流。黄鹤日千里，潜鱼必深池。蠢兹橘中蟊，化蝶俄天飞。翩翩苦不已，倏忽胶蟊丝。两翅既摧折，何日回枯枝。非才慎所处，富贵亦何为。且尽一杯酒，物我共忘机。
秋怀·其一
作者：贝琼
朝代：明
体裁：古风

露下百草变，凄凄天地秋。亦如中年客，玉颜安可留。山鸣迅商激，水涸行潦收。恩方改团扇，意复存弊裘。梧桐叶尽脱，孤雏夜啾啾。光景忽已逝，感之双涕流。
秋怀·其二
作者：贝琼
朝代：明
体裁：古风

黄鹤日千里，潜鱼必深池。蠢兹橘中蟊，化蝶俄天飞。翩翩苦不已，倏忽胶蟊丝。两翅既摧折，何日回枯枝。非才慎所处，富贵亦何为。且尽一杯酒，物我共忘机。
秋思
作者：贝琼
朝代：明

两河兵合尽红巾，岂有桃源可避秦。马上短衣多楚客，城中高髻半淮人。荷翻太液非前日，花落蕃禧又暮春。莫上高楼望西北，远山犹学捧心颦。翠柳无枝拂御堤，风来阊阖更凄凄。玉笼别主鸳鸯拆，金井啼秋络纬齐。水上拾红韩氏女，窗间织素窦家妻。伤心又送韶华去，直似黄河不向西。怅望知音阻汉皋，海门秋水欲成涛。鹧鸪未肯随胡雁，燕子长教辟伯劳。锦绣莫酬青玉案，琵琶空续紫檀槽。可堪独闭帘栊坐，花影铺阶月正高。
秋思·其一
作者：贝琼
朝代：明
体裁：七言律诗

两河兵合尽红巾，岂有桃源可避秦。马上短衣多楚客，城中高髻半淮人。荷翻太液非前日，花落蕃禧又暮春。莫上高楼望西北，远山犹学捧心颦。
秋思·其二
作者：贝琼
朝代：明
体裁：七言律诗

翠柳无枝拂御堤，风来阊阖更凄凄。玉笼别主鸳鸯拆，金井啼秋络纬齐。水上拾红韩氏女，窗间织素窦家妻。伤心又送韶华去，直似黄河不向西。
秋思（三首）
作者：贝琼
朝代：明
体裁：七言律诗

怅望知音阻汉皋，海门秋水欲成涛。鹧鸪未肯随胡雁，燕子长教辟伯劳。锦绣莫酬青玉案，琵琶空续紫檀槽。可堪独闭帘栊坐，花影铺阶月正高。
秋日漫兴
作者：贝琼
朝代：明
体裁：七言律诗

青枫叶赤雨新霜，倦客栖栖自一方。已愧公孙疏学术，浪传司马擅文章。天寒老骥愁长路，日落孤鸿没大荒。何日两山陪野叟，一谈一笑共相忘。
秋泾雨后二首
作者：贝琼
朝代：明

地蟠吴会尽，天与海门通。雨洗秦山碧，霜侵越树红。居人分绝岛，飞鸟度寒空。极目情何限，翻如入剡中。石润冬犹热，江潭晚乍晴。楼台消蜃气，鼓吹入蛙声。且伴双鸥逸，何须驷马荣。交游今总绝，酌酒任吾生。
秋泾雨后二首·其一
作者：贝琼
朝代：明
体裁：五言律诗

地蟠吴会尽，天与海门通。雨洗秦山碧，霜侵越树红。居人分绝岛，飞鸟度寒空。极目情何限，翻如入剡中。
秋泾雨后二首·其二
作者：贝琼
朝代：明
体裁：五言律诗

石润冬犹热，江潭晚乍晴。楼台消蜃气，鼓吹入蛙声。且伴双鸥逸，何须驷马荣。交游今总绝，酌酒任吾生。
秦准对月
作者：贝琼
朝代：明
体裁：七言律诗

大江流月浩漫漫，一鹤南飞尚未安。素练秋垂银汉阔，神珠夜吐贝宫寒。胡雏觱栗霜中起，商妇琵琶水上弹。惆怅故人千里隔，小楼十二独凭栏。
穆陵行
作者：贝琼
朝代：明
体裁：古风

六陵草没迷东西，冬青花落陵上泥。黑龙断首作饮器，风雨空山魂夜啼。当时直恐金棺腐，凿石通泉下深固。一声白雁度江来，宝气竟逐妖僧去。金屋犹思宫女侍，玉衣无复祠官护。可怜持比月氏王，宁饲乌鸢及狐兔。真人歘见起江东，铁马九月踰崆峒。百年枯骨却南返，雨花台下开幽宫。流萤夜飞石虎殿，江头白塔今不见。人间万事安可知，杜宇声中泪如霰。
立夏日
作者：贝琼
朝代：明

江寒雨急仍北风，扣户喜闻南巷翁。锦城鲊送蒲茅白，玉盌酒泻桃花红。三月忽惊春似客，百年那得老还童。一双黄鹂寂无语，飞过小月高楼东。
立夏日
作者：贝琼
朝代：明
体裁：诗

江寒雨急仍北风，扣户喜闻南巷翁。锦城鲊送蒲茅白，玉碗酒泻桃花红。三月忽惊春似客，百年那得老还童。一双黄鹂寂无语，飞过小月高楼东。
立春后五日
作者：贝琼
朝代：明
体裁：七言绝句

北风夜吹碧海冻，立春以来仍苦寒。城南酒贵更须买，江上花迟谁与看。
立春日燕西清高士沧洲一曲歌者李氏善胡琴者阮仲朋引觞奏伎宾主尽欢即席赋诗
作者：贝琼
朝代：明
体裁：七言律诗

百花堂深香雾生，将军燕客更多情。春光已到筼筜谷，客梦如在芙蓉城。蛾眉八字远山碧，凤尾双丝流水清。金樽美酒敌秋露，今日为君怀抱倾。
立秋日
作者：贝琼
朝代：明
体裁：古风

叶落天始秋，一气自回薄。郁蒸变凄厉，衰它独先觉。行云翳白日，向夕风雨作。所欣同一溉，流水百道落。园葵遂会滋，可以供我酌。白发西邻叟，相过慰漂泊。贻我酒两鸱，对之中颇怍。高歌尽君触，从人诮徐邈。
精卫愤
作者：贝琼
朝代：明
体裁：古风

乍登太行，莫涉沧海水。天吴九首马一角，白浪崩山飓风起。精卫万古长衔冤，无人为汝笺天门。孝子亦何辜，死挂扶幸垠。愿衔西山石，朝飞暮飞折两翼。西山石尽海不极，月黑珠宫閟魂魄。魂魄不归思可已，乍登太行，莫涉沧海水。
红梅
作者：贝琼
朝代：明
体裁：七言律诗

时世新妆学内家，渔人错认武陵霞。百年艮岳空留树，一夜春风为染花。月里嫦娥羞素服，山中仙客饵丹砂。也知风骨依然在，雪后黄昏瘦影斜。
红菊
作者：贝琼
朝代：明
体裁：七言排律

日照东笼烂若霞，误惊春色到山家。宫人晓殢葡萄酒，道士秋开踯躅花。莫擅鹅翎欺白雪，未论鹤顶养丹砂。霜中苦节知谁并，雨里寒香只自誇。寂莫也羞彭泽陋，风流还竞洛阳奢。移樽九日来同赏，插帽休讥老孟嘉。
经故内
作者：贝琼
朝代：明
体裁：七言律诗

山中玉殿尽苍苔，天子蒙尘岂复回。地脉不从沧海断，潮声犹上浙江来。百年禁树知谁惜，三月宫花尚自开。此日登临解题赋，白头庾信不胜哀。
绿阴轩夏日书怀
作者：贝琼
朝代：明
体裁：七言律诗

锦水西头处士家，深林无径绿阴遮。窗前翠合书带草，阶下红开旌节花。本藉居亭苏老病，屡从宴赏悦清华。一双海鸟无机事，日日飞来傍钓槎。